
 {讜讬拽专讗 讬讙-诪讛} 讜讟诪讗 讟诪讗 讬拽专讗 讗''诇 专讘讗 诇专讘讛 讘专 诪专讬 诪谞讗 讛讗 诪讬诇转讗 讚讗诪讜专 专讘谞谉 讛砖讻诐 讜讗讻讜诇 讘拽讬抓 诪驻谞讬 讛讞诪讛 讜讘讞讜专祝 诪驻谞讬 讛爪讬谞讛 讜讗诪专讬 讗讬谞砖讬 砖讬转讬谉 专讛讜讟讬 专讛讜讟 讜诇讗 诪讟讜 诇讙讘专讗 讚诪爪驻专讗 讻专讱 讚讻转讬讘 {讬砖注讬讛 诪讟-讬} 诇讗 讬专注讘讜 讜诇讗 讬爪诪讗讜 讜诇讗 讬讻诐 砖专讘 讜砖诪砖 讗''诇 讗转 讗诪专转 诪讛转诐 讜讗谞讗 讗诪讬谞讗 诪讛讻讗 {砖诪讜转 讻讙-讻讛} 讜注讘讚转诐 讗转 讛' 讗诇讛讬讻诐 讝讜 拽专讬转 砖诪注 讜转驻诇讛 讜讘专讱 [讗转] 诇讞诪讱 讜讗转 诪讬诪讬讱 讝讜 驻转 讘诪诇讞 讜拽讬转讜谉 砖诇 诪讬诐 诪讻讗谉 讜讗讬诇讱 讜讛住讬专讜转讬 诪讞诇讛 诪拽专讘讱 讜转谞讬讗 诪讞诇讛 讝讜 诪专讛 讜诇诪讛 谞拽专讗 砖诪讛 诪讞诇讛 砖砖诪讜谞讬诐 讜砖诇砖讛 讞诇讗讬谉 讬砖 讘讛 诪讞诇讛 讘讙讬诪讟专讬讗 讛讻讬 讛讜讜 讜讻讜诇谉 驻转 讘诪诇讞 砖讞专讬转 讜拽讬转讜谉 砖诇 诪讬诐 诪讘讟诇谉 讗''诇 专讘讗 诇专讘讛 讘专 诪专讬 诪谞讗 讛讗 诪讬诇转讗 讚讗诪讜专 专讘谞谉 讞讘专讱 拽专讬讬讱 讞诪专讗 讗讜讻驻讗 诇讙讘讬讱 诪讜砖 讗''诇 讚讻转讬讘 {讘专讗砖讬转 讟讝-讞} 讜讬讗诪专 讛讙专 砖驻讞转 砖专讬 讗讬 诪讝讛 讘讗转 讜讗谞讛 转诇讻讬 讜转讗诪专 诪驻谞讬 砖专讬 讙讘专转讬 讗谞讻讬 讘讜专讞转 讗诪专 诇讬讛 专讘讗 诇专讘讛 讘专 诪专讬 诪谞讗 讛讗 诪讬诇转讗 讚讗诪专讬 讗讬谞砖讬 诪讬诇转讗 讙谞讗讛 讚讗讬转 讘讬讱 拽讚讬诐 讗诪专讛 讗''诇 讚讻转讬讘 {讘专讗砖讬转 讻讚-诇讚} 讜讬讗诪专 注讘讚 讗讘专讛诐 讗谞讻讬 讗''诇 专讘讗 诇专讘讛 讘专 诪专讬 诪谞讗 讛讗 诪讬诇转讗 讚讗诪专讬 讗讬谞砖讬 砖驻讬诇 讜讗讝讬诇 讘专 讗讜讜讝讗 讜注讬谞讬讛 诪讟讬讬驻讬 讗诪专 诇讬讛 讚讻转讬讘 {砖诪讜讗诇 讗 讻讛-诇讗} 讜讛讟讬讘 讛' 诇讗讚谞讬 讜讝讻专转 [讗转] 讗诪转讱 讗诪专 诇讬讛 专讘讗 诇专讘讛 讘专 诪专讬 诪谞讗 讛讗 诪讬诇转讗 讚讗诪专讬 讗讬谞砖讬 砖讬转讬谉 转讻诇讬 诪讟讬讬讛 诇讻讻讗 讚拽诇 讞讘专讬讛 砖诪注 讜诇讗 讗讻诇 讗诪专 诇讬讛 讚讻转讬讘 {诪诇讻讬诐 讗 讗-讻讜} 讜诇讬 讗谞讬 注讘讚讱 讜诇爪讚讜拽 讛讻讛谉 讜诇讘谞讬讛讜 讘谉 讬讛讜讬讚注 讜诇砖诇诪讛 注讘讚讱 诇讗 拽专讗 讗''诇 讗转 讗诪专转 诪讛转诐 讜讗谞讗 讗诪讬谞讗 诪讛讻讗 {讘专讗砖讬转 讻讚-住讝} 讜讬讘讗讛 讬爪讞拽 讛讗讛诇讛 砖专讛 讗诪讜 讜讬拽讞 讗转 专讘拽讛 讜转讛讬 诇讜 诇讗砖讛 讜讬讗讛讘讛 讜讬谞讞诐 讬爪讞拽 讗讞专讬 讗诪讜 讜讻转讬讘 讘转专讬讛 {讘专讗砖讬转 讻讛-讗} 讜讬讜住祝 讗讘专讛诐 讜讬拽讞 讗砖讛 讜砖诪讛 拽讟讜专讛 讗诪专 诇讬讛 专讘讗 诇专讘讛 讘专 诪专讬 诪谞讗 讛讗 诪讬诇转讗 讚讗诪专讬 讗讬谞砖讬 讞诪专讗 诇诪专讬讛 讟讬讘讜转讗 诇砖拽讬讬讛 讗诪专 诇讬讛 讚讻转讬讘 {讘诪讚讘专 讻讝-讬讞} 讜住诪讻转 讗转 讬讚讱 注诇讬讜 诇诪注谉 讬砖诪注讜谉 讜讬专讗讜谉 讻诇 注讚转 讘谞讬 讬砖专讗诇 讜讻转讬讘 {讚讘专讬诐 诇讚-讟} 讜讬讛讜砖注 讘谉 谞讜谉 诪诇讗 专讜讞 讞讻诪讛 讻讬 住诪讱 诪砖讛 讗转 讬讚讬讜 注诇讬讜 讜讬砖诪注讜 讗诇讬讜 讻诇 讘谞讬 讬砖专讗诇 讜讙讜' 讗诪专 诇讬讛 专讘讗 诇专讘讛 讘专 诪专讬 诪谞讗 讛讗 诪讬诇转讗 讚讗诪专讬 讗讬谞砖讬 讻诇讘讗 讘讻驻谞讬讛 讙诇诇讬 诪讘诇注 讚讻转讬讘 {诪砖诇讬 讻讝-讝} 谞驻砖 砖讘注讛 转讘讜住 谞讜驻转 讜谞驻砖 专注讘讛 讻诇 诪专 诪转讜拽 讗''诇 专讘讗 诇专讘讛 讘专 诪专讬 诪谞讗 讛讗 诪讬诇转讗 讚讗诪专讬 讗讬谞砖讬 诪讟讬讬诇 讜讗讝讬诇 讚讬拽诇讗 讘讬砖讗 讙讘讬 拽讬谞讗 讚砖专讻讬 讗诪专 诇讬讛 讚讘专 讝讛 讻转讜讘 讘转讜专讛 砖谞讜讬 讘谞讘讬讗讬诐 讜诪砖讜诇砖 讘讻转讜讘讬诐 讜转谞谉 讘诪转谞讬转讬谉 讜转谞讬谞讗 讘讘专讬讬转讗 讻转讜讘 讘转讜专讛 讚讻转讬讘 {讘专讗砖讬转 讻讞-讟} 讜讬诇讱 注砖讜 讗诇 讬砖诪注讗诇 砖谞讜讬 讘谞讘讬讗讬诐 讚讻转讬讘 {砖讜驻讟讬诐 讬讗-讙} 讜讬转诇拽讟讜 讗诇 讬驻转讞 讗谞砖讬诐 专拽讬诐 讜讬讛讬讜 注诪讜 讜诪砖讜诇砖 讘讻转讜讘讬诐 讚讻转讬讘 {讘谉 住讬专讗 讬讙 } 讻诇 注讜祝 诇诪讬谞讜 讬砖讻讜谉 讜讘谞讬 讗讚诐 诇讚讜诪讛 诇讜 转谞谉 讘诪转谞讬' 讻诇 讛诪讞讜讘专 诇讟诪讗 讟诪讗 讻诇 讛诪讞讜讘专 诇讟讛讜专 讟讛讜专 讜转谞讬谞讗 讘讘专讬讬转讗 专讘讬 讗诇讬注讝专 讗讜诪专 诇讗 诇讞谞诐 讛诇讱 讝专讝讬专 讗爪诇 注讜专讘 讗诇讗 诪驻谞讬 砖讛讜讗 诪讬谞讜 讗诪专 诇讬讛 专讘讗 诇专讘讛 讘专 诪专讬 诪谞讗 讛讗 诪讬诇转讗 讚讗诪专讬 讗讬谞砖讬 拽专讬转 讞讘专讱 讜诇讗 注谞讱 专诪讬 讙讜讚讗 专讘讛 砖讚讬 讘讬讛 讗''诇 {讬讞讝拽讗诇 讻讚-讬讙} 讬注谉 讟讛专转讬讱 讜诇讗 讟讛专转 诪讟讜诪讗转讱 诇讗 转讟讛专讬 注讜讚 讗诪专 诇讬讛 专讘讗 诇专讘讛 讘专 诪专讬 诪谞讗 讛讗 诪讬诇转讗 讚讗诪专讬 讗讬谞砖讬 讘讬专讗 讚砖转讬转 诪讬谞讬讛 诇讗 转砖讚讬 讘讬讛 拽诇讗 讗''诇 讚讻转讬讘 {讚讘专讬诐 讻讙-讞} 诇讗 转转注讘 讗讚讜诪讬 讻讬 讗讞讬讱 讛讜讗 讜诇讗 转转注讘 诪爪专讬 讻讬 讙专 讛讬讬转 讘讗专爪讜 讗诪专 诇讬讛 专讘讗 诇专讘讛 讘专 诪专讬 诪谞讗 讛讗 诪讬诇转讗 讚讗诪专讬 讗讬谞砖讬 讗讬 讚诇讬转 讚讜专讗 讚诇讬谞讗 讜讗讬 诇讗 诇讗 讚诇讬谞讗 讗诪专 诇讬讛 讚讻转讬讘 {砖讜驻讟讬诐 讚-讞} 讜讬讗诪专 讗诇讬讛 讘专拽 讗诐 转诇讻讬 注诪讬 讜讛诇讻转讬 讜讗诐 诇讗 转诇讻讬 注诪讬 诇讗 讗诇讱 讗''诇 专讘讗 诇专讘讛 讘专 诪专讬 诪谞讗 讛讗 诪讬诇转讗 讚讗诪专讬 讗讬谞砖讬 讻讚 讛讜讬谞谉 讝讜讟专讬 诇讙讘专讬 讛砖转讗 讚拽砖讬砖谞讗 诇讚专讚拽讬 讗诪专 诇讬讛 诪注讬拽专讗 讻转讬讘 {砖诪讜转 讬讙-讻讗} 讜讛' 讛讜诇讱 诇驻谞讬讛诐 讬讜诪诐 讘注诪讜讚 注谞谉 诇谞讞讜转诐 讛讚专讱 讜诇讬诇讛 讘注诪讜讚 讗砖 诇讛讗讬专 诇讛诐 讜诇讘住讜祝 讻转讬讘 

 讜讟诪讗 讟诪讗. 诇讗 讚讬 诇讜 谞讙注讜 讗诇讗 砖诪讘讬讬砖 讗转 注爪诪讜 注诇 讻专讞讜 讛讟讬诇 注诇讬讜 讛讻转讜讘 讞讜讘讛: 砖讬转讬谉 专讛讜讟讬 专讛讜讟. 砖砖讬诐 讗讬砖 专爪讜 讜诇讗 讛讙讬注讜 诇讗讜讻诇 砖讞专讬转: 讗讜讻驻讗 诇讙讘讬讱 诪讜砖. 讻诇讜诪专 讟讜诇 讗讜讻祝 砖诇 讞诪讜专 讜讛住讬专讛讜 讗诇讬讱 讜砖讬诐 讗讜转讜 注诇 讙讘讬讱 讻诇讜诪专 讛讜讚讛 诇讚讘专讬讜 讜讗诇 转注谞讛讜. 诪讜砖 诇砖讜谉 诇讗 讬诪讬砖 (砖诪讜转 讬讙) 讻诇讜诪专 讛住讬专讛讜 讗诇讬讱 讻诪讜 住讜专讜 谞讗 (讘专讗砖讬转 讬讟): 砖驻讞转 砖专讬. 讗诪专 诇讛 讜讛讬讗 注谞转讛 砖专讬 讙讘专转讬: 讜注讬谞讬讛 诪讟讬讬驻讬. 注讬谞讬讜 诪爪驻讜转 诇诪注诇讛 诇诪专讞讜拽 诇诪讝讜谞讜转讬讜 讜讞讘讬专讜 讘讻转讜讘讜转 (讚祝 住.) 谞讟讜祝 注讬谞讬讱: 砖驻讬诇 讜讗讝讬诇. 讻诇讜诪专 诪讞诪转 注谞讜转谞讜转讜 砖诇 讗讚诐 诇讗 讬讛讗 讘讜砖 诪诇砖讗讜诇 讚讘专 讛爪专讬讱 诇讜 讘讬谉 诇转讜专讛 讘讬谉 诇驻专谞住转讜 讜诇转讘讜注 讞讜讘讜: 讻讗砖专 讬讬讟讘 讜讙讜'. 讘讗讘讬讙讬诇 讻转讬讘 砖讛讬转讛 诪转谞讘讗讛 砖讬诪讜转 谞讘诇 讘注诇讛 讜讘转讜讱 讚讘专讬讛 诪专诪讝转 诇讚讜讚 砖讬讝讻讬专 讗转 讬驻讬讛: 转讻诇讬. 讗讘诇讜转 讜诪讻讗讜讘讜转: 讜诇讬 讗谞讬 注讘讚讱. 讗诇诪讗 拽讜讘诇 讛讬讛 注诇讬讜 砖诇讗 讝讬诪谞讜 诇诪砖转讛: 砖讬转讬谉. 诇讗讜 诪拽专讗 谞驻拽讬 讗诇讗 诪讬诇转讗 讘注诇诪讗 讛讜讗 讚拽讗诪专讬 讗讬谞砖讬 讜诇讗讜 讚讜拽讗 讛讜讗: 讜讬讜住祝 讗讘专讛诐. 谞转拽谞讗 讘讬爪讞拽: 讞诪专讗 诇诪专讬讛 讜讟讬讘讜转讗 诇砖拽讬讬讛. 讛讬讬谉 砖诇 诪诇讱 讛讜讗 讜讛砖讜转讬谉 讗讜转讜 诪讞讝讬拽讬谉 讟讜讘讛 诇砖专 讛诪砖拽讛 讜诇讗 诇诪诇讱: 讜讬住诪讜讱 讗转 讬讚讬讜. 转诇讛 讛讞讻诪讛 讜讛讙讚讜诇讛 讘诪砖讛 讻讗讬诇讜 讛讜讗 谞讜转谞讛 诇讬讛讜砖注 讜讛讬讗 讗讬谞讛 讗诇讗 诪驻讬 讛拽讘''讛: 讙诇诇讬. 讗讘谞讬诐 诇砖讜谉 诪讜专讬. 诇''讗 讙诇诇讬诐 诪诪砖 讜专讗砖讜谉 讬砖专 讚讙诇诇讬诐 诪诪砖 讗讜专讞讬讛 讛讜讗: 拽讬谞讗 讚砖专讻讬. 讗讬诇谞讜转 讘讟诇讬诐 讜讗讬谉 注讜砖讬诐 驻专讬 讻诪讜 讙讘专讗 讚砖专讻讗 讘讟诇 讻诇讜诪专 讚专讱 讚拽诇 专注 诇讬讙讚诇 讘爪讚 讗讬诇谉 住专拽: 讛诪讞讜讘专 诇讟诪讗 讟诪讗 讻讜'. 讘诪住讻转 讻诇讬诐 讛讬讗 讘驻专拽 讟讘注转 讗讚诐 讚拽转谞讬 讗讜谞拽诇讬 砖诇 讚专讙砖 讜砖诇 砖讜诇讞谉 讟诪讗讛 讜砖诇 诪谞讜专转 注抓 讟讛讜专讛 讝讛 讛讻诇诇 讛诪讞讜讘专 诇讟诪讗 讟诪讗 诇讟讛讜专 讟讛讜专 讗讜谞拽诇讬 诪住诪专 砖诇 诪转讻转 注砖讜讬 讻诪讝诇讙 诇转诇讜转 砖诐 讘讛诪讛 讘砖注转 讛驻砖讟讛 讜转讞讜讘 讘讻讜转诇 讻讚讗诪专讬谞谉 讘转诪讬讚 谞砖讞讟 (驻住讞讬诐 住讚.) 讗讜谞拽诇讬讜转 砖诇 讘专讝诇 讛讬讜 转讞讜讘讬谉 讘注诪讜讚讬诐 讻讜' 讜讗诐 转讞讘讜 讘诪谞讜专转 注抓 讚驻砖讜讟讬 讻诇讬 注抓 讘讟诇 诪住诪专 诇讙讘讛 讜讗讬谞讛 诪拽讘诇转 讟讜诪讗讛 讜讗驻讬' 谞讙注讛 讘讜 讟讜诪讗讛 讗讘诇 讘讚专讙砖 讜讘砖讜诇讞谉 砖诪拽讘诇讬谉 讟讜诪讗讛 讛谉 讗祝 讛讜讗 诪拽讘诇 讟讜诪讗讛: 诇讗 诇讞谞诐 讛诇讱 讝专讝讬专. 专讘讬 讗诇讬注讝专 住讘专 讝专讝讬专 注讜祝 讟诪讗 讛讜讗 讜专讘谞谉 驻诇讬讙讬 注诇讬讛 讘砖讞讬讟转 讞讜诇讬谉 讘讗诇讜 讟专讬驻讜转 (讚' 住讛.): 讝专讝讬专. 讗砖讟讜专讜谞讬''诇: 拽专讬转 讞讘专讱. 诇讛讜讻讬讞讜 讜诇讗 注谞讱: 讚讞讬 讙讜讚讗. 讻讜转诇 讛驻诇 注诇讬讜 讻诇讜诪专 讛谞讬讞讜 讜讬驻讜诇 讘专砖注讜 讚讞讛讜 讘讬讚讬诐: 讚砖转讬转 诪讬谞讬讛. 砖砖转讬转 诪讬谞讛 讻讘专 讘爪诪讗: 诇讗 转砖讚讬 讘讬讛 拽诇讗. 诪讜讟''讗 讘诇注''讝 讻诇讜诪专 讚讘专 讛谞爪专讱 诇讱 驻注诐 讗讞转 砖讜讘 诇讗 转讘讝讛讜: 讗讬 讚诇讬转 讚讜专讗 讚诇讬谞讗. 讗诐 转讚诇讛 讜转讙讘讬讛 讛诪砖讜讬 注诪讬 讚诇讬谞讗 讚讜专讗 诪砖讜讬 诪砖诇 讛讜讗 砖讗讬谉 讗讚诐 专讜爪讛 诇讬讻谞住 讘住讻谞转 讛讬讝拽 诪诪讜谉 讜转讞转 注讜诇 讚讘专 讗诇讗 讗诐 讻谉 诪砖转转祝 讞讘讬专讜 注诪讜: 讻讬 讛讜讬谞谉 讝讜讟专讬 诇讙讘专讬. 讻砖讛讬讬谞讜 拽讟谞讬诐 讛讬讬谞讜 讞砖讜讘讬诐 讻讙讘专讬: 讛砖转讗 讚拽砖讬砖谞讗. 注讻砖讬讜 砖讛讝拽谞谞讜 讛谞谞讜 砖驻诇讬诐 讻转讬谞讜拽讜转: 

转讜住驻讜转



 砖讬转讬谉 专讛讜讟讬 专讛讜讟. 驻讬专砖 讛专''专 诪砖讜诇诐 砖讬砖 讘砖谞讛 砖砖讛 注转讬诐 讝专注 讜拽爪讬专 讜拽讜专 讜讞讜诐 讜拽讬抓 讜讞讜专祝 讜诪驻专砖 讘驻专拽 讛诪拽讘诇 (讘''诪 讚祝 拽讜:) 砖讻诇 讗讞讚 砖谞讬 讞讚砖讬诐 讜讛诐 住' 讬讜诐 讜讘讞谞诐 讚讞拽 讚讗讜专讞讗 讚讙诪专讗 讘讛讻讬 讻诪讜 砖讬转讬谉 转讬讻诇讬 诪讟讬 诇讻讻讗 讚讘住诪讜讱 讜讘讗诇讜 讟专讬驻讜转 (讞讜诇讬谉 讚祝 谞讞:) 砖讬转讬谉 诪讗谞讬 讚驻专讝诇讗 转诇讜 诇讬讛 讘拽讜专谞住讬讛: 讞诪专讗 诇诪专讬讛 讜讟讬讘讜转讗 诇砖拽讬讬讛: . 讻诇讜诪专 讛诪砖拽讛 谞讜转谉 讘注讬谉 讬驻讛 诇诪讬 砖讛讜讗 专讜爪讛 讻讚讗诪专 讘诪讚专砖 讟讜讘 注讬谉 讬讘讜专讱 讝讛 诪砖讛 专讘讬谞讜 注''讛 砖讗''诇 讛拽讘''讛 讜住诪讻转 讬讚讱 讜讛讜讗 住诪讱 讘讘' 讬讚讬讜 讻讚讻转讬讘 讜讬住诪讜讱 讬讚讬讜 注诇讬讜 讜讘拽讜谞讟专住 驻讬' 讘注''讗: 讙讘讬 拽讬谞讗 讚砖专讻讬. 讻诇讜诪专 诪拽讜诐 讛讘讟诇谞讬诐 讜驻讬' 拽讬谞讗 讛讬讬谞讜 诪拽讜诐 讻诪讜 转诇转讗 转讗诇讬 讘讞讚讗 拽讬谞讗 讚讛讻讜谞住 (诇注讬诇 讚祝 谞讞:) 讜讻谉 诪驻专砖 讘住讜讻讛 (讚祝 诇讘: 讜砖诐) 转诇转讗 讟专驻讬 讘讞讚 拽讬谞讗 讘诪拽讜诐 讗讞讚 砖诇砖讛 注诇讬谉 住诪讜讻讬谉 讝讛 注诇 讝讛 砖讻谉 讚专讱 讛讛讚住讬诐 讜讘拽讜谞讟' 驻讬' 砖讻诇 讙' 注诇讬诐 讘拽谞讛 讗讞讚 讜讗诐 讻谉 诇讗 讬诪爪讗 诇注讜诇诐 讛讚住 讻砖专: 讚砖专讻讬. 讘讟诇谞讬诐 讜讻谉 讘砖专讻讗 讘住讜祝 讬砖 谞讜讞诇讬谉 (讘''讘 讚祝 拽诇讟. 讜砖诐.) 讻诪讜 讗讬砖 讬讜讚注 爪讬讚 (讘专讗砖讬转 讻讛) 讜诪转专讙诪讬谞谉 讙讘专讗 谞讞砖讬专讻谉 讜诪驻' 专''转 谞讞 讜讘讟诇 讜讘注专讜讱 讙讜专住 砖讬讚讻谉 讘讚诇讬''转 讜诪驻专砖 诇砖讜谉 砖拽讟 讜转砖拽讜讟 讛讗专抓 转专讙讜诪讜 讜砖讚讜讻转 讗专注讗 (砖讜驻讟讬诐 讛): [注讬' 转讜住' 讘''讘 拽诇讟.] 诪砖讜诇砖 讘讻转讜讘讬诐. 讻诇 注讜祝 讻谞祝 诇诪讬谞讛讜 讬砖讻讜谉 讗讬谉 讝讛 诪拽专讗 讘讻诇 讛转讜专讛 讜砖诪讗 讘住驻专 讘谉 住讬专讗 讛讜讗 讜讻谉 住诇住诇讛 讜转专讜诪诪讱 讜讘讬谉 谞讚讬讘讬诐 转讜砖讬讘讱: 

专砖讘"讗

 讞诪专讗 讚诪专讗 讜讟讬讘讜转讗 诇砖拽讬讗. 讻诇讜诪专 讛讬讬谉 砖诇 诪诇讱 讜讛诪砖拽讛 讟讜讘 注讬谉 讜诪讟讬讘 诇讗谞砖讬诐 砖诪专讘讛 诇讛诐 讜诪砖拽讛 讗讜转诐 讘注讬谉 讬驻讛 讚讻转讬讘 讜住诪讻转 讗转 讬讚讱 注诇讬讜 诇讗 谞爪讟讜讛 讗诇讗 诇住诪讜讱 讘讬讚讜 讗讞转 讜诪砖讛 讛讬讛 讟讜讘 注讬谉 讜住诪讱 注诇讬讜 砖转讬 讬讚讬讜 讚讻转讬讘 讜讬住诪讜讱 讗转 讬讚讬讜 注诇讬讜, 讜讻谉 讗诪专 讘诪讚专砖 (讬诇拽讜讟 诪砖诇讬 讻"讜 讜专讘讛 驻讬谞讞住) 讟讜讘 注讬谉 讛讜讗 讬讘讜专讱 讝讛 诪砖讛 专讘讬谞讜 砖讗诪专 诇讜 讛拽讚讜砖 讘专讜讱 讛讜讗 讜住诪讻转 讗转 讬讚讱 注诇讬讜 讜讛讜讗 住诪讱 砖转讬 讬讚讬讜 讻讚讻转讬讘 讜讬住诪讜讱 讗转 讬讚讬讜 注诇讬讜. 讜专砖"讬 讝"诇 驻讬专砖 讘注谞讬谉 讗讞专.





讜诪砖讜诇砖 讘讻转讜讘讬诐. 驻讬专讜砖, 讘讘谉 住讬专讗.





讛诪讗讬专讬

诇注讜诇诐 讬转讞讘专 讗讚诐 讜讬转诇讜讛 注诐 讛讟讜讘讬诐 讜诇讗 注诐 讛专注讬诐 砖讻诇 砖讛讜讗 诪讝讚讜讜讙 注诐 讛专砖注 讘谞讬 讗讚诐 诪讞讝讬拽讬诐 讗讜转讜 讘专砖注 讜讞讻诪讬 讛诪讜住专 讗诪专讜 注诇 讛讗谞讜砖 讞讘专转讜 讜讘转诇诪讜讚 讗诪专讜 讚专讱 爪讞讜转 诇讗 诇讞谞诐 讛诇讱 讝专讝讬专 讗爪诇 注讜专讘 讗诇讗 诪驻谞讬 砖讛讜讗 诪讬谞讜 讜讻谉 讗诪专讜 讻诇 注讜祝 诇诪讬谞讛讜 讬砖讻讜谉 讜讘谉 讗讚诐 诇讚讜诪讛 诇讜:



讗讜谞拽诇讬 讜讛讜讗 讻诇讬 砖诇 讘专讝诇 注砖讜讬 讻诪讬谉 诪讝诇讙 诇转诇讜转 讘讜 讘砖专 讜讻讬讜爪讗 讘讝讛 讗诐 转讞讜讘 讘讻讜转诇 讗讜 讘讚讘专 砖讗讬谞讜 诪拽讘诇 讟讜诪讗讛 讻讙讜谉 讘诪谞讜专讛 砖诇 注抓 讗讜 讘谞拽诇讬讟讬 讛诪讟讛 讟讛讜专讛 专"诇 砖讗讬谞讛 诪拽讘诇转 讟讜诪讗讛 讜讗诐 讘讻诇讬 讛诪拽讘诇 讟讜诪讗讛 讻讙讜谉 砖诇 砖诇讞谉 讜砖诇 讚专讙砖 讟诪讗讛 讘讟诇 讛讜讗 讗讜谞拽诇讬 讗爪诇 讚专讙砖 讗讜 讗爪诇 讛讻诇讬 讛转讞讜讘 讘讜 讗诐 诇讟讜诪讗讛 讗讜 诇讟讛专讛 注诇 讝讛 讗诪专讜 讛诪讞讜讘专 诇讟诪讗 讟诪讗 讛诪讞讜讘专 诇讟讛讜专 讟讛讜专:



诪爪讜讛 讙讚讜诇讛 诇讛讜讻讬讞 讗转 讞讘专讜 转诪讬讚 讜诇讛砖讬讘讜 诪讚专讱 专注讛 诇讚专讱 讟讜讘讛 讜讗诐 专讜讗讛 砖讚讘专讬讜 谞砖讞转讬诐 讜讗讬谞讜 专讗讜讬 诇拽讘诇 转讜讻讞讛 讗讬谞讜 爪专讬讱 诇讛诇讗讜转 注爪诪讜 讘讚讘专 讝讛 讗诇讗 讬谞讬讞谞讜 讜讬驻讜诇 讘专砖注讜 讚专讱 爪讞讜转 讗诪专讜 拽专讬转讬讛 诇讘专 注诪讬转讱 讜诇讗 注谞讬 讚讞讬 讙讜讚讗 注诇讜讬讛:



讗注"驻 砖专讗讜讬 诇讛讝讛专 砖诇讗 诇讘讝讜转 砖讜诐 讗讚诐 讘注讜诇诐 诪讻诇 诪拽讜诐 专讗讜讬 诇讛讝讛专 讘讝讛 转讻诇讬转 讛讗讝讛专讛 讘诪讛 砖谞转讻讘讚 讘讜 讜谞砖转诪砖 讘讜 砖诇讗 讬讛专讛专 诇讘讝讜转讜 讻诇诇 讜讻诇 讛注讜砖讛 讻谉 讬讜专讛 注诇 驻讞讬转讜转 诪讚讛 讜住讬讙谞讜谉 讟讘注 驻讞讜转 讜谞诪讗住 讚专讱 爪讞讜转 讗诪专讜 讘讬专讗 讚砖转讬转 诪谞讬讛 诇讗 转砖讚讬 讘讬讛 拽诇讗:





砖讬讟讛 诪拽讜讘爪转

讗讜讻驻讗 诪讜砖 诇讙讘讬讱 讛转谞讛讙 注诪讜 讻诪讜 砖讛讜讗 讗讜诪专 诇讱 讗诐 诇讚专讱 讻讘讜讚 讗诐 诇讚专讱 讘讝讬讜谉 讛转谞讛讙 讗祝 讗转讛 讘注爪诪讱 注诪讜 讘讘讝讬讜谉 讜讛谞讬 诪讬诇讬 讘讚讗讬转 讘讬讛 讻讚讗诪专 诇讬讛. 讜诪讜专谞讜 讛专讘 砖讜谞讛 讗祝 注诇 讙讘 讚诇讬转 讘讬讛. 诪讜砖 讻注谞讬谉 转讛讗 诪讜砖诐 注诇 讙讘讱 讜讛转谞讛讙 注诪讜 讻诪讜 砖拽讜专讗 注诇讬讱. 讜讗讬转 讚讙专住讬 讗讜讻驻讗 诪讜砖 诇讙讘讬讛 诪讜砖 诇砖讜谉 讛住专讛 讻诪讜 诇讗 讬诪讬砖 讛住专讛 诇砖讜谉 讛讻谞住讛 讻诪讜 讜讬住讜专讜 讗诇讬讜. 讙讗讜谉 讝"诇.
讜讻转讘 讛专讘 讛诪讗讬专讬 讝"诇 讜讝"诇 诇注讜诇诐 讬讛讗 讗讚诐 诪谉 讛谞注诇讘讬谉 讜讗讬谞讜 诪谉 讛注讜诇讘讬谉 砖讜诪注 讞专驻转讜 讜讗讬谞讜 诪砖讬讘 讜诇讗 注讜讚 讗诇讗 砖讬讜讚讛 诇讞讘专讜 讗讞专 砖讛讜讗 诪讻讬专 讗转 诪讚讜转讬讜 讜谞讞 诇讜 讜诇讗 讬拽讟专讙 注诐 讞讘专讬讜. 讚专讱 爪讞讜转 讗诪专讜 讞讘专讱 拽专讬讬讱 讞诪专讗 讗讜讻驻讗 诪讜砖 诇讙讘讬讱. 注"讻.


砖驻讬诇 讜讗讝讬诇 讘专 讗讜讝讗. 谞专讗讛 讻诪讜 砖驻诇 讜诪讛诇讱 诇讚专讻讜 讜注讬谞讬讛 诪讟讬讬驻讬 讜注讬谞讬讜 专讜讗讜转 诪讻讗谉 讜诪讻讗谉 讗诐 讬砖 讗讜讻诇讬谉 讜讗祝 讻谉 讛讗讚诐 讛讝讛 砖谞讜讛讙 注诪讜 讻住讜诪讗 讘讗专讜讘讛 讜诇讘讜 讜注讬谞讬讜 爪讜驻讬谉 讜诪讘讬谞讬诐 诇讚讘专. 讙讗讜谉 讝"诇.


砖转讬谉 转讻诇讬 诪讟讬讬讛 讜讻讜'. 讗讬转 住驻专讬诐 讚讙专住讬 砖转讬谉 讜讞讚 讜诪驻讬拽 诪讜诇讬 讗谞讬 注讘讚讱 讗谞"讬 讘讙讬诪讟专讬讗 砖转讬谉 讜讞讚. 转讜住驻讜转 砖讗谞抓.


讟讬讘讜转讗 诇砖拽讬讬讛 讗讬谉 诪讞讝讬拽讬谉 讟讜讘讛 讗诇讗 诇诪砖拽讛 砖谞讗诪专 讜讬住诪讜讱 讗转 讬讚讬讜 砖诇讗 转诇讛 讛讻转讜讘 讛诪注砖讛 讗诇讗 诇诪砖讛. 讜讗讬讻讗 讚讗诪专讬 讚专讞诪谞讗 诇讗 讗驻拽讚讬讛 讗诇讗 诇住诪讻讜 讘讬讚讜 讗讞转 讜讗诪专 诪砖讛 讛讜讗讬诇 讜谞讗诪专 诇讬 讘讬讚讬 讗讞转 讗住诪讜讱 注诇讬讜 讘砖转讬 讬讚讬 讻讚讬 砖讬讛讗 诪讞讝讬拽 诇讬 讟讜讘讛. 讙讗讜谉 讝"诇.


讙讘讬 拽讬谞讗 讚住专讻讬. 讻诇讜诪专 讗讬谞讜 诪爪讜讬 讗诇讗 讘诪拽讜诐 砖讬砖 讚拽诇讬诐 专注讬诐 讻诪讜转讜 讚诪住专讱 讘转专讬讬讛讜. 讜讗讬转 讚讙专住讬 讚住专拽讬 讻诪讜 讗讬诇谉 住专拽. 讜讗讬转 讚讙专住讬 讚砖专讻讬 讻诇讜诪专 砖讛谉 讘讟诇讬诐. 讙讗讜谉 讝"诇.
讛诪讞讜讘专 诇讟诪讗 讟诪讗 讻讙讜谉 砖讗诐 谞讟诪讗 讛住讻讬谉 讗祝 注诇 驻讬 砖诇讗 谞讙注讛 讟讜诪讗讛 讗诇讗 讘拽转 砖诇讜 讗驻讬诇讜 讛讘专讝诇 砖讘讜 讟诪讗 讜讛诪讞讜讘专 诇讟讛讜专 讟讛讜专 讜讻砖诪讝讛 注诇讬讜 讗祝 注诇 驻讬 砖讗讬谉 讛讝讗讛 谞讜讙注转 讗诇讗 讘讗讞讚 诪讛谉 讞讘专讜 讟讛讜专 讛讻讬 谞诪讬 诇注讜诇诐 讗讬谉 讗讚诐 谞诪砖讱 讗讞专 讘讟诇讬诐 讗诇讗 诪驻谞讬 砖讛讜讗 讻诪讜转谉. 讜讗讬转 讚诪驻专砖讬 讛诪讞讜讘专 诇讟诪讗 讟诪讗 讞讬讘专 讞转讬讻讛 砖诇 讗讘谉 讘转讜讱 讻诇讬 注抓 讜谞讙注 讘讻诇讬 注抓 讟讜诪讗讛 讗祝 讛讗讘谉 砖讘转讜讻讛 讟诪讗讛 讛诪讞讜讘专 诇讟讛讜专 讟讛讜专 讜讗诐 讞讬讘专 讞转讬讻讛 砖诇 注抓 讘转讜讱 讻诇讬 讗讘谉 砖讗讬谞讜 诪拽讘诇 讟讜诪讗讛 讜谞讙注讛 讟讜诪讗讛 讘讗讜转讛 讞转讬讻讛 砖诇 注抓 讛专讬 讝讜 讟讛讜专讛 讚讛诪讞讜讘专 诇讟讛讜专 讟讛讜专 讚讛讜讬 讻讚讗诪专讬谞谉 讚讬拽诇讗 讘讬砖讗 讙讘讬 拽讬谞讗 讚住专讻讬. 讙讗讜谉 讝"诇.
拽专讬转讬讛 诇讘专 注诪讬转讱 讜诇讗 注谞讬 诇讱 讗诐 拽专讬转 讞讘专讱 讜讗讬谞讜 注讜谞讛 诇讱 砖讛转专讞拽 诪诪讱 讚讞讬 讙讜讚讗 专讘讗 注诇讬讛 讙讜讚讗 讻讜转诇 讗祝 讗转讛 讛转专讞拽 诪诪谞讜. 讙讗讜谉 讝"诇.


讘讬专讗 讚砖转讬转 诪讬谞讬讛 诪讬讗 讜讻讜'. 拽诇讗 讞转讬讻讛 砖诇 拽专拽注 讻诪讜 驻转拽 讘讬讛 拽诇讗 讻诇讜诪专 砖诇讗 转诇讻诇讱 讗讜转讜 讗讝讛专讛 诇讗讚诐 砖诇讗 讬讛讗 诪讝讬拽 诇讞讘专讜 砖谞讛谞讛 诪诪谞讜. 讙讗讜谉 讝"诇.


讜讻转讘 讛专讘 讛诪讗讬专讬 讝"诇 讜讝"诇 讗祝 注诇 驻讬 砖专讗讜讬 诇讬讝讛专 砖诇讗 诇讘讝讜转 砖讜诐 讗讚诐 讘注讜诇诐 诪讻诇 诪拽讜诐 专讗讜讬 诇讛讝讛专 讘讝讛 转讻诇讬转 讛讗讝讛专讛 讘诪讛 砖谞转讻讘讚 讘讜 讜谞砖转诪砖 讘讜 砖诇讗 讬讛专讛专 诇讘讝讜转讜 讻诇诇 讜讻诇 讛注讜砖讛 讻谉 讬讜专讛 注诇 驻讞讬转讜转 诪讚讛 讜住讙谞讜谉 讟讘注 驻讞讜转 讜谞诪讗住 讜讚专讱 爪讞讜转 讗诪专讜 讘讬专讗 讚砖转讬转 诪讬谞讬讛 讜讻讜'. 注"讻.
讜讻转讘 转诇诪讬讚 讗讞讚 诪转诇诪讬讚讬 讛"专 讬讜住祝 讛诇讜讬 讝"诇 讗讘谉 诪讬讙砖 讜讝"诇 诪讜注转拽 诪诇砖讜谉 注专讘讬 讗诪专讜 讘住讜祝 讛讞讜讘诇 讘讬专讗 讚砖转讬转 诪讬谞讬讛 诇讗 转专诪讬 讘讬讛 拽诇讗. 驻讬专讜砖 讛讘讜专 砖砖转讬转 诪诪谞讜 诇讗 转砖诇讬讱 讘讜 讗讘谉 讗讜 讚讘专 讗讞专 讻诇讜诪专 诇讗 转讝诇讝诇 讘讜 讜诇讗 转讙诪讜诇 讗讜转讜 专注 讗讞专 砖谞转讛谞讬转 诪诪谞讜. 讜讝讛 注诇 讚专讱 诪砖诇 诇砖讗专 讛讚讘专讬诐 砖诪讬 砖讘讗 诇讗讚诐 诪诪谞讜 讗讬讝讜 转讜注诇转 讗讜 谞讛谞讛 诪诪谞讜 讗讬谉 专讗讜讬 诇讜 诇注砖讜转 砖讜诐 诪注砖讛 砖讬讘讗 诇讜 谞讝拽 诪诪谞讜. 讜讻讘专 讛讘讬讗讜 砖诐 讘讙诪专讗 注诇 注谞讬谉 讝讛 诪砖诇讬诐 讜驻住讜拽讬诐 诪注谞讬谉 诪讻讜转 诪爪专讬诐 讜讙讬诇讜 讛住讘讛 砖谞注砖讜 拽爪转诐 注诇 讬讚讬 讗讛专谉 注"讛. 讜住驻专 专讘谞讜 讝"诇 注诇 专讘讜 讛专讬讗"祝 讝"诇 砖讗讬专注 诇讜 注谞讬谉 讝讛 注诐 讗讬砖 讗讞讚 讜诇讗 专爪讛 诇讚讜谉 讗讜转讜 讻诇诇 讻讚讬 砖诇讗 讬讚讜谉 讗讜转讜 讘诪讛 砖讬讘讗 诇讜 讛讬讝拽 诪诪谞讜 讜谞诪谞注 讝讛 诪谞讬注讛 讙诪讜专讛 讜讝讛 砖讛讜讗 讝"诇 讞诇讛 讜谞讻谞住 讗爪诇 讗讚诐 讗讞专 讘诪专讞抓 砖讛讬讛 诇讜 讘讘讬转讜 讜谞转讛谞讛 诪讛诪专讞抓 讛谞讝讻专 讗讞专 讻讱 讝讬诪谉 讗讜转讜 砖讬砖讘 讗爪诇讜 注讚 砖讬讘专讬讗 讜讻讬讘讚 讗讜转讜 讛专讘讛 讜注砖讛 注诪讜 讟讜讘讛 讜讛讘专讬讗. 讜讘讛诪砖讱 讛讝诪谉 注诇 讛讗讬砖 讛讛讜讗 诪讟讛 讬讚讜 讜讬专讚 诪谞讻住讬讜 讜谞砖讘专 讘注专讘讜谞讜转 讜讝讜诇转诐 讜谞转讞讬讬讘 诇转转 诪诪讜谉 诇讘注诇讬 讞讜讘讜转 讜讬专讚 注讚 砖讛讜爪专讱 诇诪讻讜专 讛诪专讞抓 讛谞讝讻专 讜诇砖讜诐 讗讜转讜 诇讘注诇讬 讞讜讘讜转讬讜. 讜讗诪专 专讘谞讜 讬爪讞拽 讝"诇 诇讗 讗讚讜谉 讜诇讗 讗讜专讛 讘诪专讞抓 讛讝讛 诇讗 讘诪讻专 讜诇讗 讘砖讜诪讗 讜诇讗 讘砖讜诐 讚讘专 讛诪转讬讬讞讚 讘讜 诇驻讬 砖谞转讛谞讬转讬 诪诪谞讜. 讜讗诐 讛讬讛 讝讛 讘讚讜诪诐 砖讗讬谉 诇讜 讛专讙砖讛 讻诇 砖讻谉 讜拽"讜 讘谞讬 讗讚诐 讛诪专讙讬砖讬诐 讘讛讬讝拽 讜讘转讜注诇转 砖讬讛讬讛 讝讛 砖谞讜讬 诇注砖讜转讜 讜讛注讜砖讛讜 讬讜爪讗 诪砖讜专转 讛诪讜住专 讜讚专讱 讗专抓. 讜讗诪专 讜讗驻砖专 诇驻专砖 讻诪讛 砖讗诪专讜 诇讗 诇讬讚讜谉 讗讬谞讬砖 诇讗 诇诪讗谉 讚专讞讬诐 诇讬讛 讜诇讗 诇诪讗谉 讚住谞讬 诇讬讛 砖讬讛讬讛 住讘转 诪谞讬注转诐 讝"诇 诇讚讜谉 诇诪讗谉 讚专讞讬诐 诇砖转讬 住讬讘讜转 讛讗讞讚 砖诇讗 讬讟讛 诇讝讻讜转讜 讜讛砖谞讬转 砖讗诐 讗驻砖专 砖讬爪讬诇 讗转 谞驻砖讜 讜讬讚讜谉 讗讜转讜 讻驻讬 砖讜专转 讛讚讬谉 讛讬讛 讘讝讛 诪砖诇诐 专注讛 转讞转 讟讜讘讛 讜讗诐 讛讬讛 讝讛 讘诪讬 砖拽讘诇 讛谞讗讛 诪讘砖专 讜讚诐 讻诇 砖讻谉 讜拽"讜 讘讗诇讜讛 讬转讘专讱 砖诪诪谞讜 谞砖驻注 讛讟讜讘 讛讙诪讜专 砖专讗讜讬 诇讛讜讚讜转 诇讜 讛讜讚讗讛 讙诪讜专讛 讜诇讗 讬注砖讛 诪讛 砖讬拽谞讬讟谞讜 讜诇讗 诪讛 砖讛讜讗 砖谞讜讬 诇讜. 注"讻 诇砖讜谞讜 讝"诇.


讗讬 讚诇讬讬讛 讚讜讜诇讗 讗诐 转讛讗 诪住讬讬注 诇讚诇讜转 注诪讬 讚诇讬谞讗 讜讗祝 注诇 驻讬 砖讗讬谞讜 爪专讬讱 诇讗讜转讜 住讬讜注. 讜讗讬转 住驻专讬诐 讚讻转讬讘 讘讛讜 讚讜专讗讬 讚诪砖诪注 讻注讬谉 诪砖讜讬. 爪讬讘讬 诪砖讜讱 讛转注住拽 注诪讜 讘住讞讜专转讜 砖转讛讗 诪砖转讻专 注诇 讬讚讜. 讙讗讜谉 讝"诇.





诪讛专砖"讗 - 讞讬讚讜砖讬 讗讙讚讜转

诪讛讻讗 讜讟诪讗 讟诪讗 讬拽专讗 驻专砖"讬 诇讗 讚讬 诇讜 谞讙注讜 讗诇讗 砖诪讘讬讬砖 讻讜'. 讘讻诪讛 讚讜讻转讬谉 讗诪专讬' 讛讻讬 讜讟诪讗 讟诪讗 讬拽专讗 砖讬讜讚讬注 爪注专讜 诇专讘讬诐 讜诪讬讛讜 讟注诪讗 讗讞专讬谞讗 讗讬转 讘讬讛 讜讛讜讗 诇讟讜讘转讜 讻讚讬 砖讬讛讜 专讘讬诐 诪讘拽砖讬诐 注诇讬讜 专讞诪讬诐 讜讬讜转专 谞专讗讛 诇驻专砖 讚诪讛讗讬 拽专讗 讬诇驻讬谞谉 谞诪讬 驻"拽 讚诪讜"拽 砖注讜砖讬谉 爪讬讜谉 诇拽讘专讜转 讚讻转讬讘 讟诪讗 讟诪讗 讬拽专讗 讟讜诪讗讛 拽讜专讗讛 诇讜 讜讗讜诪专转 诇讜 驻专讜砖 讚讛砖转讗 谞讬讞讗 诇驻讬 注谞讬谞讜 讚注谞讬讗 讘转专 注谞讬讜转讗 讗讝诇讗 诇讗 讚讬 诇讜 讘讟讜诪讗转讜 讗诇讗 砖爪专讬讱 诇讛讜爪讬讗 讛讜爪讗讜转 诇注砖讜转 住讬诪谉 讜拽"诇:


讗讻讜诇 讘拽讬抓 诪驻谞讬 讛讞诪讛 讻讜' 讜注讘讚转诐 讝讜 拽"砖 讻讜'. 讬讘讜讗专 讘驻专拽 讛诪拽讘诇 注"砖:


讞讘专讬讱 拽专讬讬讱 讞诪专讗 讗讜讻驻讗 讜讻讜' 讜讘讗讬讚讱 讚讘住诪讜讱 讚拽讗诪专 讙谞讗讬 讚讗讬转 讘讱 拽讚诐 讜讗诪专 讚诪砖诪注 讘诇讗讜 拽专讬讬转 讞诪专讗 讬拽讚讬诐 诇讛讜讚讜转 讙谞讜转讜 讗讬谉 讝讛 住讜转专 讚讛讻讗 诪砖讜诐 讚讘住诪讜讱 讗讬讬专讬 讚讘讚讘专 砖讛讜讗 讗诪转 诇驻讬 讚注转讜 讻诪讜 讗诇讬注讝专 讚专爪讛 讘注讘讚讜转 讗讘专讛诐 讜讻讬讜谉 讚注"讻 诇讘住讜祝 讛讜爪专讱 诇讛讝讻讬专 砖讛讜讗 注讘讚 诇讗讚讜谞讬讜 专讗讜讬 诇讜 诇讛拽讚讬诐 讙谞讜转讜 讗讘诇 讛讻讗 诪讬讬专讬 讘诪讬 砖诇驻讬 讚注转讜 讗讬谞讜 讗诪转 砖讗讬谉 讘讜 注转讛 讝讛 讛讙谞讜转 讻诪讜 讛讙专 砖讛讬转讛 注转讛 讘讜专讞转 诪讙讘讬专转讛 砖诇讗 诇讛讬讜转 注讜讚 诪砖讜注讘讚转 诇砖专讛 讜讗注驻"讻 讻讬讜谉 砖讛诪诇讗讱 拽专讗讛 砖驻讞讛 讛讜讚讬转 诇讚讘专讬讜 讜诇讝讛 讘诪砖诇 讚诇拽诪谉 拽讗诪专 讚讗诪专讜 讗讬谞砖讬 讻讜' 讜讘诪砖诇 讚讛讻讗 讗诪专 讚讗诪专讬 专讘谞谉 讻讜' 诪砖讜诐 讚专讜讘讗 讗讬谞砖讬 讚注诇诪讗 诇讗 讬讜讚讜 讘讙谞讜转 砖讗讬谞讜 讗诪转 诇驻讬 讚注转讜 讗诇讗 讚诪讚转 专讘谞谉 讜讞住讬讚讜转 讛讜讗 讜拽"诇:


讜讬拽讞 讗转 专讘拽讛 讜讙讜' 讜讻转讬讘 讘转专讬讛 讜讬讜住祝 讗讘专讛诐 讜讬拽讞 讗砖讛 讜讙讜'. 诇讻讗讜专讛 诪住诪讬讻讜转 讚专讬砖 诇讬讛 讜讗"讻 讛讱 讚专砖讛 讚诇讗 讻专"讬 讚诇讗 讚专讬砖 住诪讜讻讬诐 讘注诇诪讗 讻讚讗诪专讬谞谉 驻"拽 讚讬讘诪讜转 讜讬砖 诇讬讬砖讘 讚讛讻讗 诪讚讻转讬讘 讜讬讜住祝 讚专讬砖 诇讬讛 讚诪砖诪注 砖讛讜住驻讛 讛讬转讛 诇讜 拽讬讞转 讗砖讛 讝讜 讜诇诪讚讜 砖讛讜讬"讜 砖诇 讜讬讜住祝 诪讜住讬祝 注诇 注谞讬谉 专讗砖讜谉 砖讜讬拽讞 讗转 专讘拽讛 讜讙讜' 讙专诐 诇讜 诇讗讘专讛诐 诇讛讜住讬祝 诇讜 讗砖讛 讜诇讬砖讗 拽讟讜专讛 讜诇讜诇讬 讜讬拽讞 讬爪讞拽 讜讙讜' 诇讗 谞砖讗 讗讘专讛诐 讗转 拽讟讜专讛 讜拽"诇:


讜讬讛讜砖注 讘谉 谞讜谉 诪诇讗 专讜讞 讞讻诪讛 讻讬 住诪讱 诪砖讛 讜讙讜'. 诇驻讬' 讛转讜住' 诇讗 讛讜讬 讗讬爪讟专讬讱 诇讬讛 诇讗转讜讬讬 讛讗讬 拽专讗 讚驻专砖讛 讜讝讗转 讛讘专讻讛 讚讘讛讱 驻专砖讛 讙讜驻讛 讘驻讬谞讞住 讻转讬讘 讜讬住诪讜讱 讗转 讬讚讬讜 注诇讬讜 讘诇砖讜谉 专讘讬诐 讜讻"讛 讘诪讚专砖 讬诇拽讜讟 讜讛讜讗 诪讘讜讗专 注谞讬谉 住诪讬讻讜转 讬讚讬 诪砖讛 讻讬 诪爪讬谞讜 讘诪砖讛 诇砖讜谉 讬讚 讗讞转 诇诪诇讞诪讛 讻讚讻转讬讘 讘诪讟讛 讗砖专 讘讬讚讬 讜讙讜' 讜讛讬讛 讻讗砖专 讬专讬诐 诪砖讛 讬讚讜 讜讙讜' 讜诪爪讬谞讜 砖转讬 讬讚讬讜 诇转讜专讛 讜诇讞讻诪讛 讻讚讻转讬讘 讜砖谞讬 诇讜讞讜转 讛讘专讬转 注诇 砖转讬 讬讚讬讜 讜讙讜' 讜讛谞讛 诪砖讛 讘拽砖 讬驻拽讜讚 讜讙讜' 讗砖专 讬爪讗 诇驻谞讬讛诐 讜讙讜' 讜讗砖专 讬讘讬讗诐 讜讙讜' 砖讛讬讗 讛讬讚 诇诪诇讞诪讛 讜谞注谞讛 诇讜 讛拽讘"讛 注诇 讝讛 讜讗诪专 诇讜 拽讞 讗转 讬讛讜砖注 讜讙讜' 讜住诪讻转 讗转 讬讚讱 讜讙讜' 讬讚 讗' 砖讛讬讗 诇诪诇讞诪讛 讜诪砖讛 讛讜住讬祝 诇讜 讚讘专 讛转诇讜讬 讘砖转讬 讬讚讬讜 砖讛讬讗 讛讞讻诪讛 讜讛转讜专讛 讜诇驻讬 讝讛 诇驻讬' 讛转讜住' 谞诪讬 谞讬讞讗 砖讛讘讬讗 讛讗讬 拽专讗 讚讜讝讗转 讛讘专讻讛 讚讻转讬讘 讬讛讜砖注 讘谉 谞讜谉 诪诇讗 专讜讞 讞讻诪讛 讻讬 住诪讱 诪砖讛 讬讚讬讜 讜讙讜' 砖讗诇讜 诇讗 住诪讱 注诇讬讜 专拽 讬讚讜 讗讞转 诇讗 讛讬讛 讝讜讻讛 诇讞讻诪讛 专拽 诇讬讚 讛讙讘讜专讛 讜拽"诇:


讻诇讘讗 讘讻驻谞讗 讙诇诇讗 诪讘诇注 讚讻转讬讘 谞驻砖 砖讘注讛 讜讙讜'. 讬砖 诇驻专砖 注"驻 诪讛 砖讗诪专讜 讘驻' 诪讬 砖讛讞砖讬讱 讗讛讗 讚讗诪专讬' 讘讻诇讘 砖诪讝讜谞讜转讬讜 诪讜注讟讬谉 诇驻讬讻讱 砖讜讛讛 讗讻讬诇转讜 讘诪注讬讜 讙' 讬诪讬诐 讗诪专 诇讬转 注谞讬讗 诪讻诇讘讗 讜诇讬转 注转讬专 诪讞讝讬专讗 讜注"讝 讗诪专 讻诇讘讗 讘讻驻谞讗 讙诇诇讗 讜讗讘谉 专"诇 讚讘专 拽砖讛 诇讛转注讻诇 讛讜讗 讘讜诇注 讚讻转讬讘 谞驻砖 砖讘注讛 讻诪讜 讛讞讝讬专 砖讻诇 诪讗讻诇 专讗讜讬 诇讜 讜诪爪讜讬 转讘讜住 谞讜驻转 讜谞驻砖 专注讘讛 砖讛讜讗 讛讻诇讘 砖讗讬谉 诪讝讜谞讜转讬讜 诪爪讜讬讬谉 诇讜 讜讗讜讻诇 讻诇 诪专 讜拽砖讛 诇讛转注讻诇 讜诪转讜拽 诇讜 讜拽"诇:


诪讟讬讬诇 讜讗讝讬诇 讚讬拽诇讗 讻讜' 讚讻转讬讘 讜讬诇讱 注砖讜 讗诇 讬砖诪注讗诇 讜讙讜'. 讛注谞讬谉 诪讘讜讗专 讻讬 讛讗讚诐 注抓 讛砖讚讛 讛讜讗 诇讬砖讗 驻讬专讜转 讗诐 讟讜讘讬诐 讗诐 专注讬诐 讻讚讻转讬讘 讻讬 驻专讬 诪注诇诇讬讛诐 讬讗讻诇讜 讜讬讗讻诇讜 诪驻专讬 讚专讻诐 讜讛谞讛 讛讗讬砖 讗祝 讗诐 诇驻讬 讙讝注讜 讜砖专砖讜 讛讜讗 讟讜讘 讻诪讜 转讜诇讚转讜 砖诇 注砖讜 砖谞讜诇讚 诪讬爪讞拽 讜专讘拽讛 讘讘讟谉 讗' 注诐 讬注拽讘 砖讛讬讜 爪讚讬拽讬诐 讜讛讜讗 谞诪砖诇 诇讚讬拽诇讗 讘讬砖讗 砖讙讝注讜 讙"讻 诪诪讬谉 讛讟讜讘 讬讜转专 诪讻诇 讗讬诇谞讜转 讻讚讗诪专讬谞谉 驻专拽 讛讗砖讛 砖谞驻诇讜 讜讗诐 讛讜讗 讚拽诇 讘讬砖 讚讛讬讬谞讜 砖讗讬谞讜 谞讜砖讗 驻讬专讜转 讻谉 讛讬讛 注砖讜 砖讛讬讛 讙讝注讜 讟讜讘 讻诪"砖 讜讛讬讛 诪讙讚诇 诪注砖讬诐 讜驻讬专讜转 专注讬诐 讛诇讱 讗诇 讬砖诪注讗诇 砖诇讗 讛讬讛 讙讝注讜 讜砖专砖讜 讟讜讘 讻诪讜 拽讬谞讗 讚砖专讻讬 砖讛讬讛 讘谉 砖驻讞讛 讜讻谉 讬驻转讞 讛讬讛 讘谉 驻诇讙砖 讜诇讗 讛讬讛 讙讝注讜 讟讜讘 讜讛讜讗 拽讬谞讗 讚砖专讻讬 讜讬转诇拽讟讜 讗诇讬讜 讗谞砖讬诐 专拽讬诐 讜驻讜讞讝讬诐 砖讛讬讜 专注讬诐 讘诪注砖讬讛诐 讻诪讜 讛讚讬拽诇讗 讘讬砖讗 讜诇讝讛 诇讗 讛讘讬讗 拽专讗 讚诇注讬诇 诪讬谞讬讛 砖谞讗诪专 讜讬讛讬 注砖讜 讙讜' 讜讬拽讞 讗砖讛 讬讛讜讚讬转 讜讙讜' 讛讞转讬 讻诪讜 砖讛讜讗 讘讘"专 讜讬讛讬 注砖讜 讘谉 讗专讘注讬诐 砖谞讛 讜讬拽讞 讜讙讜' 讬讛讜讚讬转 讘转 讜讙讜' 讛讞转讬 讙讜' 讻诇 注讜专讘 诇诪讬谞讜 讙讜' 诇驻讬 砖讻转讜讘 讘讜 讛讞专诐 讜讙讜' 讬讬转讬 讚讬谉 诪讞讬拽讗 讜讬转讘 讛讚讬谉 诪讞讬拽转 砖诪讗 讗讘诇 转诇诪讜讚谞讜 讚拽讚拽 诇讗转讜讬讬 讛讗讬 拽专讗 讚讜讬诇讱 注砖讜 讗诇 讬砖诪注讗诇 诇驻讬 砖讛讜讗 拽专讜讘 讗诇 讛诪砖诇 讚讗诪专讬 讗讬谞砖讬 诪讟讬讬诇 讜讗讝诇 讚讬拽诇讗 讻讜' 讜讻谉 注谞讬谉 讻诇 讛诪讞讜讘专 讻讜' 讻讬 讛讗讜谞拽诇讬讜转 讗讬谉 诇讛诐 讟讜诪讗讛 诪爪讚 注爪诪谉 讻讚转谞谉 讛转诐 讗诇讗 砖讛讟讜诪讗讛 谞转讜讜讚注 诇讛谉 讘讞讬讘讜专谉 诇讻诇讬 讟讜诪讗讛 讻诪讜 注砖讜 砖诪爪讚 讙讝注讜 诇讗 谞讜讚注 诇讜 讟讜诪讗讛 专拽 诪爪讚 讞讘讜专讜 诇讬砖诪注讗诇 砖讛讬讛 讘谉 砖驻讞讛 讜讻谉 讛讜讗 讛注谞讬谉 讻诇 注讜祝 讜讙讜' 讜诇讗 诇讞谞诐 讛诇讱 讝专讝讬专 讻讜' 讛讝专讝讬专 讛讝讛 诪爪讚 讙讝注讜 讬砖 诇讜 住讬诪谞讬 讟讛专讛 砖讬砖 诇讜 讝驻拽 讜讗讬谉 讝讛 诪讘' 住讬诪谞讬诐 砖讬砖 讘注讜专讘 讻讚讗讬转讗 驻' 讗诇讜 讟专驻讜转 诇专讘谞谉 讗讘诇 专"讗 住讘专 砖谞讜讚注 诇讜 讟讜诪讗讛 讘讞讘讜专讜 诇注讜专讘 砖讬砖 讘讜 住讬诪谞讬 讟讜诪讗讛 讜拽"诇:


专诪讗 讙讜讚讗 专讘讛 砖讚讗 讻讜' 讗"诇 讬注谉 讟讛专转讬讱 讻讜' 谞"诇 讚诪住讬驻讬讛 讚拽专讗 拽讚专讬砖 诇讬讛 讚诪住讬讬诐 讘讬讛 注讚 讛谞讬讞讬 讗转 讞诪转讬 讜讙讜' 讚讛讬讬谞讜 讛谞讬讞讜 讜讬驻讜诇 讻讜' 讻驻专砖"讬 讜拽"诇:


讗"诇 讚讻转讬讘 讜诇讗 转转注讘 诪爪专讬 讻讬 讙专 讙讜' 砖讛讬讛 专讗讜讬 诇转注讘讜 诇讙诪专讬 砖讝专拽讜 讝讻讜专讬讻诐 诇讬诐 讜诪讛 讟注诐 诇讗 转转注讘 诇驻讬 砖讛讬讜 诇讻诐 讗讻住谞讬讗 讘砖注转 讛讚讞拽 讻讜' 讻驻专砖"讬 讘讞讜诪砖 讜讛讬讬谞讜 讘讬专讗 讚砖转讬转 诪讬谞讬讛 注"砖:


讗"诇 诪注讬拽专讗 讻转讬讘 讜讛' 讛讜诇讱 诇驻谞讬讛诐 讬讜诪诐 讜讙讜' 诪讘讜讗专 讘诪讻讬诇转讗 讛诪诇讱 讛讬讛 注诇 讛讘讬诪讛 讜讛讬讛 诪讞砖讬讱 讜讛讬讜 讘谞讬讜 诪讞砖讬讻讬诐 讗爪诇讜 讻讜' 谞讜讟诇 讗转 讛驻谞住 讜诪讗讬专 诇讘谞讬讜 讛讬讜 讙讚讜诇讬 诪诇讻讜转 讗"诇 讗谞讜 谞讜讟诇讬谉 讛驻谞住 讻讜' 讜讛讜讗 讗讜诪专 诇讗 讻讜' 讛专讬 讗谞讬 诪讜讚讬注 诇讻诐 讞讘转讻诐 讻讜' 注"砖 讜讛讜讗 诪砖诇 砖讛拽讘"讛 讘注爪诪讜 讛讬讛 讚谉 诇诪爪专讬诐 讜讛讬讛 诪讞砖讬讱 诇讛诐 讜讛讬讛 诪讗讬专 诇讬砖专讗诇 砖讛诐 讘谞讬讜 讜诇讘住讜祝 诇讗 讛讬讛 诪讗讬专 诇讛诐 讗诇讗 注"驻 讙讚讜诇讬 诪诇讻讜转 砖谞讗诪专 讛谞讛 讗谞讻讬 砖讜诇讞 讜讙讜' 讜注讬讬谉 诪讝讛 讘讗讜专讱 讘驻讬' 讛专诪讘"谉 讘驻住讜拽 讛谞讛 讗谞讻讬 砖讜诇讞 讜讙讜' 讜讬讘讗 诪讝讛 注讜讚 讘驻专拽 讗' 讚"诪 注"砖:





讞讻诪转 砖诇诪讛

讙诪' 拽专讬转 讜诇讗 注谞讱 讚讞讬 讙讜讚讗 砖讚讬 讘讬讛 讻爪"诇:





诪讛专"诐 砖讬祝

讙诪专讗 讞诪专讗 诇诪专讬讛 讜讟讬讘讜转讗 诇砖拽讬讗. 驻讬专讜砖 讘专讻转 讘讜专讗 驻专讬 讛讙驻谉 讛讜讗 诇诪专讬讛 讬转谉 讗讬讝讛 讬讬谉 砖讬讛讬讛 爪专讬讱 讗谞讬 诇讘专讱 讘讜专讗 驻专讬 讛讙驻谉 讗讻谉 讟讬讘讜转讗 讚讛讬讬谞讜 讘专讻转 讛讟讜讘 讜讛诪讟讬讘 讝讛 转诇讜讬 讘砖拽讬讗 讗诐 讬转谉 讬讬谉 讬讜转专 讟讜讘 讜诇讗 讜讚讗讬 讙专讜注 诪专讗砖讜谉:





讛讙讛讜转 讬注讘"抓

讜讬讛讬讜 注诪讜. 谞"讘 注诪讜 拽讚讬讬拽 讚诪讬讬转专 讗诇讗 讘砖讜讬诐 诇讜 讻诪"讚 注状讛 讛讬讛:


砖诐 讜转谞讬谞讗 讘讘专讬讬转讗 专"讗 讗讜诪专 讻讜'. 谞"讘 讗注状讙 讚诇讗 拽状讬诇 讻讜讜转讬讛 讻讚讗讬转讗 驻讗"讟. 注诪"砖 砖诐 讘住"讚 讙讘讬 注讜专讘 讛讘讗 讘专讗砖 讬讜谞讬诐:





讘谉 讬讛讜讬讚注

讜址讗植谞指讗 讗植诪执讬谞指讗 诪值讛指讻指讗 "讜职讟指诪值讗 讟指诪值讗 讬执拽职专指讗" (讜讬拽专讗 讬讙, 诪讛). 注讬讬谉 驻讬专讜砖 专砖"讬 讜讛拽砖讛 讘转讜专转 讞讬讬诐 讝"诇 讜讛诇讗 诪讬诇讬 讟讜讘讗 讞砖讬讘 讘讛讛讜讗 拽专讗 砖讛诪爪讜专注 讞讬讬讘 讘讛诐 讚讻转讬讘 讘职旨讙指讚指讬讜 讬执讛职讬讜旨 驻职专只诪执讬诐 讜职专止讗砖讈讜止 讬执讛职讬侄讛 驻指专讜旨注址 讜职注址诇 砖指讉驻指诐 讬址注职讟侄讛 讜职讟指诪值讗 讟指诪值讗 讬执拽职专指讗 (讜讬拽专讗 讬讙, 诪讛) 讜讗诪讗讬 诪讬讬转讬 讚讜拽讗 讛讗讬 诪讬诇转讗 讚'讟指诪值讗 讟指诪值讗 讬执拽职专指讗'? 讜注讜讚 讛讗 讛讗讬 诪诇转讗 讟讘讗 诇讬讛 讻讚讬 砖讬讘拽砖讜 注诇讬讜 专讞诪讬诐? 注讬讬谉 砖诐.
讜谞专讗讛 诇讬 讘住"讚 讚讬讚讜注 '讘专讬转 讻专讜转讛 诇砖驻转讬诐' (诪讜注讚 拽讟谉 讬讞.) 讜诇讻谉 讛讗讚诐 爪专讬讱 诇讚讘专 诇砖讜谉 谞拽讬讛 讜诇讻讱 谞讝讛专讜 专讘讜转讬谞讜 讝"诇 诇讛讝讻讬专 讛爪专注转 讘砖诐 讚讘专 讗讞专 讚讗诪专讜 '拽砖讛 诇讚讘专 讗讞专' (砖讘转 拽讻讟:) 讜诇讗 讗诪专讜 '拽砖讛 诇爪专注转' 讜诇讻谉 讬讝讻讬专讜 讛住讜诪讗 讘砖诐 住讙讬 谞讛讜专. 讜讛谞讛 讻讗谉 砖爪专讬讱 诇讛讜讚讬注 爪注专讜 诇专讘讬诐 讻讚讬 砖讬讘拽砖讜 注诇讬讜 专讞诪讬诐 诇诪讛 讬拽专讗 讟指诪值讗 讟指诪值讗 讬转拽谞讜 诇讜 诪诇转讗 讗讞专讬转讬 砖讛讜讗 诇住讬诪谉 砖讬讘讬谞讜 讛注讜诇诐 砖讛讜讗 诪爪讜专注 讜讬讘拽砖讜 注诇讬讜 专讞诪讬诐? 讜诇讝讛 讗诪专 讘旨指转址专 注址谞职讬指讗 讗址讝职诇指讗 注植谞执讬旨讜旨转指讗, 讚讛讻专讬讞讜 讛讻转讜讘 诇讜诪专 注诇 注爪诪讜 讘驻讛 诪诇讗 砖讛讜讗 讟诪讗 讗祝 注诇 驻讬 砖讛讜讗 讘讗诪转 诪爪驻讛 诇讟讛专讛 砖讬讟讛专谞讜 讛讻讛谉.



砖讈执讬转旨执讬谉 专职讛讜旨讟值讬 专指讛讜旨讟, 讜职诇止讗 诪指讟讜旨 诇职讙址讘职专指讗 讚旨职诪执爪旨址驻职专指讗 讻旨指专执讬讱职. 讛拽砖讛 讛专讘 驻谞讬 讬讛讜砖注 讝"诇 诪讗讬 专讘讜转讗 讬砖 讬讜转专 讗诐 砖砖讬诐 专爪讬诐 讗讞专讬讜 讜讗讬谉 诪讙讬注讬谉 讗讜转讜 诪诪讛 砖讬讛讬讛 讗讞讚 专抓 讗讞专讬讜 讜讗讬谞讜 诪讙讬注讜 讜讛诇讗 讻诇 讗讞讚 专抓 诇驻讬 讚专讻讜? 注讬讬谉 砖诐.
讜谞专讗讛 诇转专抓 讘住"讚 讻砖讛讗讚诐 专抓 讜专爪讬谉 讗讞专讬讜 诪讜讻专讞 砖讬驻讜诇 驻讞讚 讜诪讜专讱 讘诇讘讘讜 讘注转 砖讛讜讗 专抓 驻谉 讝讛 讛专抓 讗讞专讬讜 讬讙讬注讜 讜讝讛 讛驻讞讚 讜讛诪讜专讱 讬讛讬讛 诇讜 诇转拽诇讛 讻讬 讬讞诇砖 讻讜讞讜 讜诇讗 讬讜讻诇 诇专讜抓 讘讻诇 讻讜讞讜 讗讱 讬砖 讛驻专砖 讘讝讛 讘讬谉 讗诐 专抓 讗讞讚 诇讘讚讜 讗讞专讬讜 诇讘讬谉 讬砖 注砖专讛 专爪讬谉 讗讞专讬讜 讻讬 诪讞诪转 讗讚诐 讗讞讚 诇讗 讬讛讬讛 诇讜 驻讞讚 讜诪讜专讱 讻诇 讻讱 讻讬 讬讞砖讜讘 砖诪讗 讬讟专讞 讜讬讙注 讛专讘讛 讜讬注诪讜讚 讗讜 砖诪讗 讬讝讚诪谉 诇讜 诪讻砖讜诇 诇讛讬讜转 谞转拽诇 讘讜 讜讬转注讻讘 讜讗讝 诪诪讬诇讗 诇讗 讬讜讻诇 诇讛砖讬讙讜 讗讘诇 讗诐 注砖专讛 专爪讬谉 讗讞专讬讜 拽砖讛 诇讞砖讜讘 砖讻讜诇诐 讬讛讬讜 讬讙讬注讬谉 讜诇讻讜诇诐 讬讛讬讛 讚讘专 砖诇 注讻讘讛 讜讻诇 砖讻谉 讗诐 讛诐 砖砖讬诐 讘谞讬 讗讚诐 讜诇讻谉 谞拽讬讟 砖砖讬诐 诇专讘讜转讗.



讜职讻只诇旨指谉 驻旨址转 讘旨址诪旨侄诇址讞 砖讈址讞植专执讬转 讜职拽执转旨讜止谉 砖讈侄诇 诪址讬执诐 诪职讘址讟旨职诇指转指谉 (砖诪讜转 讻讙, 讻讛). 谞专讗讛 诇讬 讘住"讚 讻讜诇讛讜 专诪讬讝讬 讘'诪址讞植诇指讛' 注爪诪讛 讻讬 诪讞诇讛 讗讜转讬讜转 讛址诇旨侄讞侄诐 专诪讝 讚讛诇讞诐 诪爪讬诇 诪诪讞诇讛. 讙诐 诪址讞植诇指讛 讗讜转讬讜转 讛址诪旨侄诇址讞 专诪讝 讚讛诪诇讞 诪讘讟诇 讛诪讞诇讛. 讙诐 诪址讞植诇指讛 讗讜转讬讜转 诇职讞址诪旨指讛 专诪讝 诇讗讜讻诇 讛诇讞诐 讘讝专讬讞转 讛讞诪讛 诪讘讟诇 讛诪讞诇讛.
讜砖转讬讬转 讛诪讬诐 谞专诪讝 讘诪住驻专 诪址讞植诇指讛 注诐 砖谞讬 谞拽讜讚讜转 驻转"讞 讜拽诪"抓 [111] 注讜诇讛 拽讬"讗 讻诪谞讬谉 讛址诪旨址讬执诐 注诐 谞拽讜讚讜转 驻转"讞 讜讞讬专"拽 [111] 注讜诇讛 拽讬"讗 专诪讝 砖转讬讬转 讛诪讬诐 诪讘讟诇转 讛诪讞诇讛.
讜谞专讗讛 诇讬 讘住"讚 诇专诪讜讝 讘驻住讜拽 讜址讛植住执专止转执讬 诪址讞植诇指讛 诪执拽执旨专职讘侄旨讱指 (砖诪讜转 讻讙, 讻讛) 转讬讘转 诪执拽执旨专职讘侄旨讱指 诇诪驻专注 专讗砖讬 转讬讘讜转 '讻讻专 讘诪诇讞 专讜讜讛 拽讬转讜谉 诪讬诐' 讜讝讛讜 讜址讛植住执专止转执讬 诪址讞植诇指讛 注诇 讬讚讬 讚讘专讬诐 讗诇讜 砖专诪讜讝讬诐 讘讗讜转讬讜转 诪执拽执旨专职讘侄旨讱指.



讞址讘职专执讬讱职 拽址专职讬指讬讱指 '讞址诪职专指讗', 讗只讻旨职驻指讗 诇职讙址讘旨执讬讱职 诪讜旨砖讈. 谞专讗讛 诇讬 讘住"讚 诪讜旨砖讈 诪诇砖讜谉 讻执旨讬 诪执谉 讛址诪址旨讬执诐 诪职砖执讈讬转执讛讜旨 (砖诪讜转 讘, 讬) 砖讛讜讗 诇砖讜谉 讛诪砖讻讛 讻诇讜诪专 转讜讚讛 讜转诪砖讱 诇讚讘专讬讜 讜诇讗 转住转讜专 讚讘专讬讜 讜诪讘讬讗 专讗讬讛 砖讗诪专 诇讛 讛诪诇讗讱 (讘专讗砖讬转 讟讝, 讞) '讛指讙指专 砖执讈驻职讞址转 砖指讉专址讬' 讜讛讜讚讬转 诇讚讘专讬讜 砖讗诪专讛 '诪执驻职旨谞值讬 砖指讉专址讬 讙职旨讘执专职转执旨讬' 砖拽专讗转讛 讙讘专转 注诇讬讛 讗祝 注诇 驻讬 砖讛讬转讛 讗讜转讜 讝诪谉 诪讜专讚转 讜讘讜专讞转 诪诪谞讛.
讜注讜讚 谞专讗讛 诇讬 诪讜旨砖讈 诇砖讜谉 诪讬砖讜砖 讻诪讜 (讘专讗砖讬转 讻讝, 讻讗) 讙职旨砖指讈讛 谞指旨讗 讜址讗植诪只砖职讈讱指 讘职旨谞执讬  讜址讬执旨讙址旨砖讈 讜址讬职诪只砖值旨讈讛讜旨, 讜讛讬讬谞讜 讻讬讜谉 砖拽专讗讱 '讞诪讜专' 讬砖 诇讝讛 砖转讬 讟注诪讬诐 讚讬转讻谉 专讗讛 讘讙讚 砖诇讱 注讘 讜讙住 讻讗讜讻祝 砖诇 讞诪讜专 讜诇讻讱 拽专讗讱 讞诪讜专 讜讗讜驻谉 讛砖谞讬 砖专讗讛 讘讱 讞住专讜谉 讚注转 讜诇讻讱 拽专讗讱 '讞诪讜专' 注诇 讻谉 讗转讛 讘砖讜诪注讱 讚讘专 讝讛 转诪砖砖 讘讘讙讚讱 讗诐 转专讗讛 砖讘讗诪转 讛讜讗 注讘 讜讙住 讜讚讗讬 讘讬讗讜专 讚讘专讬讜 讻驻讬专讜砖 拽诪讗 讜讗诐 诇讗讜 讚讗讬谉 讛讘讙讚 专讗讜讬 诇讙谞讜转讜 讜讚讗讬 驻讬专讜砖 讚讘专讬讜 讘讗讜驻谉 讛砖谞讬.
讜注诇 讝讛 诪讘讬讗 专讗讬讛 诪驻住讜拽 讜址讬止旨讗诪址专 讛指讙指专 砖执讈驻职讞址转 砖指讉专址讬 讗值讬 诪执讝侄旨讛 讘指讗转 讜职讗指谞指讛 转值诇值讻执讬 讜址转止旨讗诪侄专 诪执驻职旨谞值讬 砖指讉专址讬 讙职旨讘执专职转执旨讬 讗指谞止讻执讬 讘止旨专址讞址转 (讘专讗砖讬转 讟讝, 讞) 砖驻专砖讜 讛诪驻专砖讬诐 讝"诇 讛讻讜谞讛 讘讝讛 讛讜讗 讗讞专 砖讗诪专 诇讛 '砖执讈驻职讞址转 砖指讉专址讬' 诇讗 拽讘诇讛 砖诐 讛砖驻讞讛 讘砖转讬拽讛 讗诇讗 专爪转讛 诇讘专专 讜诇讛讘讬谉 讻讜谞转讜 讘讝讛 讚讗诪专讛 诇讜 讗讬讱 讗转讛 拽讜专讗 讗讜转讬 '砖驻讞转' 讜讛诇讗 注转讛 诪驻谞讬 讚讘专 讝讛 讗指谞止讻执讬 讘止旨专址讞址转 砖诇讗 讗讛讬讛 谞拽专讗转 注讜讚 讘砖诐 '砖驻讞讛' 讜砖专讬 专讗讜讬 砖转讛讬讛 谞拽专讗转 爪专转讬 讜诇讗 讙职旨讘执专职转执旨讬 讗讜 砖诪讗 讗转讛 拽讜专讗 讗讜转讬 讻谉 注诇 讝诪谉 讛专讗砖讜谉? 讜讛砖讬讘 诇讛 讗转 讟讜注讛 讘讘专讬讞讛 讝讜 讗诇讗 讗转 讞砖讜讘讛 砖执讈驻职讞址转 砖指讉专址讬 讜讛讬讗 讞砖讜讘讛 讙讘专转讬讱 讘注诇 讻专讞讱 讜诇讝讛 讗诪专 砖讈讜旨讘执讬 讗侄诇 砖指讉专址讬 讙职旨讘执专职转值旨讱职 讜诇讗 注讜讚 讗诇讗 讛执转职注址谞执旨讬 转址旨讞址转 讬指讚侄讬讛指, 谞诪爪讗 讗诐 拽专讗讜 诇讗讚诐 讘讗讬讝讛 转讜讗专 讜砖诐 砖讬砖 诇讜 砖转讬 讗讜驻谞讬诐 诇讗 讬砖转讜拽 讗诇讗 讬讞拽讜专 诇讬讚注 讘讬专讜专讜 砖诇 讚讘专.



诪执诇旨职转指讗 讚旨职诪执讙旨址谞职讬指讗 讚旨职讗执讬转 讘旨指讱职, 拽指讚执讬诐 讗植诪指专指讛旨. 驻讬专讜砖 讞讟讗 讜注讜谉 砖讬砖 讘讱 转拽讚讬诐 诇讛转讜讜讚讜转 注诇讬讜 转讻祝 讜诪讬讚 讗讞专 注砖讬讬转讱 讗讜转讜 拽讜讚诐 砖讬拽讟专讙 讛诪拽讟专讙 讜讬讝讻讜专 讞讟讗讱 诇诪注诇讛 讻讬 讻讬讜谉 讚讛转讜讜讚转讛 诪拽讜讚诐 诪讜止讚侄讛 讜职注止讝值讘 讬职专只讞指诐 (诪砖诇讬 讻讞, 讬讙).



砖讈指驻执讬诇 讜职讗指讝执讬诇 讘旨址专志讗址讜职讝指讗, 讜职注值讬谞讜止讛执讬 诪职讟址讬职驻值讬 (砖诪讜讗诇 讗 讻讛, 诇讗). 驻讬专讜砖 专诪讝 注诇 讬砖专讗诇 砖谞拽专讗讜 讘砖诐 注讜驻讜转 讗诐 讬砖 诇讛诐 诪讚转 砖驻诇讜转 讜注谞讜讛 讗讝 注讬谞讬讛诐 转爪驻讛 诇讙讗讜诇讛 讚讗讬谉 讘讬转 讚讜讚 讘讗 讗诇讗 注讚 砖讬讻诇讜 讙住讬 讛专讜讞 (住谞讛讚专讬谉 爪讞.).



砖讈执讬转旨执讬谉 转旨执讻职诇值讬 诪址讟职讬讜旨讛指 诇职讻址讻旨指讗, 讚旨职拽指诇 讞址讘职专值讬讛旨 砖讈指诪址注 讜职诇指讗 讗指讻址诇 (诪诇讻讬诐 讗' 讗, 讻讜). 谞专讗讛 诇讬 讘住"讚 讚注住拽 讛转讜专讛 谞拽专讗 讘砖诐 讗讻讬诇讛 讚讻转讬讘 诇职讻讜旨 诇址讞植诪讜旨 讘职诇址讞植诪执讬 (诪砖诇讬 讟, 讛) 讙诐 讬讚讜注 住讜讚 讛驻住讜拽 讛执谞值旨讛 诪执讟指旨转讜止 砖侄讈诇执旨砖职讈诇止诪止讛 砖执讈砖执旨讈讬诐 讙执旨讘止旨专执讬诐 住指讘执讬讘 诇指讛旨 诪执讙执旨讘止旨专值讬 讬执砖职讉专指讗值诇 (砖讬专 讛砖讬专讬诐 讙, 讝) 讚砖砖讬诐 讙讘讜专讬诐 讛诐 住讜讚 砖砖讛 拽爪讜讜转 砖讛诐 砖砖讛 住驻讬专讜转 砖讻诇 讗讞讚 讻诇讜诇 诪注砖专 讛专讬 砖砖讬诐 砖讻讜诇诐 讛诐 讘讞讬谞转 讙讘讜专讜转 讜讝讛讜 砖执讈砖执旨讈讬诐 讙执旨讘止旨专执讬诐 讜诪转诪转拽讬诐 注诇 讬讚讬 注住拽 转讜专讛 砖讘注诇 驻讛 砖讛讬讗 砖砖讛 住讚专讬诐 讻谞讙讚 砖执讈砖执旨讈讬诐 讙执旨讘止旨专执讬诐 砖讛诐 砖砖讛 注砖专讜转 砖砖专砖诐 砖砖讛 拽爪讜讜转 讜诇讻谉 讛诐 注讜砖讬诐 讚讬谉 讜诪讬讬住专讬谉 诇讛诪讘讟诇 注住拽 讛转讜专讛.
讜讝讛讜 砖讗诪专 砖讈执讬转旨执讬谉 转旨执讻职诇值讬 专诪讝 诇砖砖讬诐 讙讘讜专讬诐 讛谞讝讻专 诪址讟职讬讜旨讛指 诇职讻址讻旨指讗 讚旨职砖讈指诪址注 拽指诇 讞址讘职专值讬讛旨 讜职诇指讗 讗指讻址诇 驻讬专讜砖 诇讗讚诐 砖砖讜诪注 拽讜诇 转讜专讛 砖诇 讞讘讬专讜 讘讗讝谞讬讜 讜注诐 讻诇 讝讛 讛讜讗 讗讬谞讜 诪转注讜专专 诇拽讜诐 诇诇诪讜讚 转讜专讛 砖讝讛 注讜谞砖讜 讞诪讜专 讬讜转专 诪讗讜转讜 砖讗讬谞讜 砖讜诪注 拽讜诇 转讜专讛 讘讗讝谞讬讜 诪讗讞专讬诐 讜注诇 讻谉 谞诇拽讛 注诇 讬讚讬 砖砖讬诐 讙讘讜专讬诐 讬讜转专.



讗指诪址专 诇值讬讛旨: 讚旨执讻职转执讬讘 "讜职诇执讬 讗植谞执讬 注址讘职讚旨侄讱指, 讜旨诇职爪指讚止拽 讛址讻旨止讛值谉, 讜职诇执讘职谞指讬指讛讜旨 讘侄谉 讬职讛讜止讬指讚指注, 讜职诇执砖讈职诇止诪止讛 注址讘职讚旨职讱指 诇止讗 拽指专指讗" (诪诇讻讬诐 讗' 讗, 讻讜). 拽砖讛 诪讗讬 讛讜讻讞讗 诪讛讻讗 讚谞转谉 讛谞讘讬讗 注"讛 讛讬讛 诪讜讻专讞 诇住驻专 讛诪注砖讛 砖讛讬讛 讻诪讜 砖讛讬讗 讻讚讬 砖讬讘讬谉 讛诪诇讱 讻讜谞转诐 讘讗讜转讜 诪住讬讘讛 讜诪讬 讗诇讛 讛谞驻专讚讬诐 诪讛诐 讜拽讜砖讟讗 讚诪诇转讗 拽讗诪专 诪驻谞讬 砖讛讜讗 爪专 诇讜 注诇 讗砖专 诇讗 谞拽专讗 诇讗讻讜诇?
讜谞专讗讛 诇讬 讘住"讚 讚讚讬讬拽 诪诪讛 砖讛讜爪专讱 诇驻专砖 注诇 注爪诪讜 讙诐 讻谉 讚拽讗诪专 '讜职诇执讬 讗植谞执讬 注址讘职讚侄旨讱指' 讚讗诐 诪砖讜诐 砖专爪讛 诇讛讜讚讬注 砖诪讜转 讗讜转诐 讛诪讜讘讚诇讬诐 诪讛诐 诇讗 爪专讬讱 诇讛讜讚讬注 注诇 注爪诪讜 讻讬 讛讜讗 讜讚讗讬 谞讘讚诇 诪诪注砖讬讛诐 讜诪讞砖讘转诐 讻讬讜谉 砖讘讗 诇拽专讜转 转讙专 注诇讬讛诐 讙诐 讛讟注诐 砖讛讝讻讬专 讙诐 讗转 注爪诪讜 讘驻讬专讜砖 砖诇讗 谞拽专讗 注诪讛诐 诇讗讜转讛 讛诪住讬讘讛 诪驻谞讬 砖拽砖讛 诇讜 讛讚讘专 讛讝讛 砖谞驻拽讚 诪砖诇讞谉 讛诪住讬讘讛 讛讛讬讗 砖讗讜讻诇讬诐 讜砖讜转讬诐 砖诐.
诪讬讛讜 讚注 讚讜讚讗讬 讗讬谉 讻讜谞转 专讘讛 讘专 诪专讬 诇讜诪专 砖讘讗诪转 讛讬讛 拽砖讛 讛讚讘专 讛讝讛 讗爪诇 谞转谉 讛谞讘讬讗 注"讛 注诇 砖谞驻拽讚 诪讗讜转讛 讗讻讬诇讛 讜讛讜讗 拽讜讘诇 注诇 讻讱, 讚讝讛 诇讗 讬转讻谉 诇讞砖讜讘 讻讝讗转 注诇 谞讘讬讗 拽讚讜砖 讗诇拽讬诐! 讗讱 讻讜谞转 专讘讛 讘专 诪专讬 诇注砖讜转 讗住诪讻转讗 讘注诇诪讗 诇讛讗讬 诪诇转讗 讚讗诪专讬 讗讬谞砖讬 诪驻砖讟 讗砖专 讛讗讚诐 讬讜讻诇 诇讚讬讬拽讜 诪谉 讛诪拽专讗 讛讝讛 讜诇讗 砖住讜讘专 砖讘讗诪转 讻讱 讛讬转讛 讞"讜 讻讜谞转讜 砖诇 谞转谉 讛谞讘讬讗 注"讛 讜讝讛 讘专讜专 讜驻砖讜讟.



讜址讗植谞指讗 讗植诪执讬谞指讗 诪值讛指讻指讗 "讜址讬职讘执讗侄讛指 讬执爪职讞指拽 讛指讗止讛直诇指讛 砖讉指专指讛 讗执诪旨讜止, 讜址讬旨执拽旨址讞 讗侄转 专执讘职拽指讛, 讜址转旨职讛执讬 诇讜止 诇职讗执砖旨讈指讛, 讜址讬旨侄讗直讛指讘侄讛指, 讜址讬旨执谞旨指讞值诐 讬执爪职讞指拽 讗址讞植专值讬 讗执诪旨讜止" 讜旨讻职转执讬讘 讘旨址转职专值讬讛旨 "讜址讬止住侄祝 讗址讘职专指讛指诐 讜址讬旨执拽旨址讞 讗执砖旨讈指讛 讜旨砖讈职诪指讛旨 拽职讟讜旨专指讛" (讘专讗砖讬转 讻讚, 住讝). 讛讗 讚诇讗 讛讘讬讗 专讘讛 讘专 诪专讬 诪拽专讗 讝讛 砖讛讜讗 诪谉 讛转讜专讛, 谞专讗讛 诇讬 讘住"讚 讚住讘专 讗讬谉 讟注诪讜 砖诇 讚讘专 诪砖讜诐 注谞讬谉 讝讛 讚讗诪专讬 讗讬谞砖讬 讗诇讗 诇注讜诇诐 讛讜讗 讛讬讛 讘讚注转讜 诇讬砖讗 讗砖讛 转讻祝 讗讞专 驻讟讬专转 砖专讛 讗讱 诪讗讞专 讚讬爪讞拽 讘谞讜 讛讬讛 讘谉 诇"讝 砖谞讛 讜注讜讚谞讜 讘讞讜专 讜讘转 讝讜讙讜 专讘拽讛 注讜讚谞讛 拽讟谞讛 讻讬 谞讜诇讚讛 讘注转 砖谞驻讟专讛 砖专讛 讗讬谉 讝讛 专讗讜讬 诇驻讬 诪谞讛讙讜 砖诇 注讜诇诐 砖讛讜讗 讬砖讗 讗砖讛 讜讘谞讜 讘讞讜专 讘诇讗 讗砖讛 诇讻讱 讛诪转讬谉 注讚 砖谞砖讗 讬爪讞拽 讗砖讛 讜讗讞专 讻讱 谞砖讗 讙诐 讛讜讗.



讞址诪职专指讗 诇职诪指专值讬讛旨, 讜职讟执讬讘讜旨转指讗 诇职砖讈址拽旨职讬值讛旨 (讘诪讚讘专 讻讝, 讬讞). 谞专讗讛 诇讬 讘住"讚 讛转讜专讛 诪讻讜谞讬转 讘砖诐 讬讬谉 讚讻转讬讘 讜旨砖职讈转讜旨 讘职旨讬址讬执谉 诪指住指讻职转执旨讬 (诪砖诇讬 讟, 讛) 讜讛讬讗 砖诇 讛拽讚讜砖 讘专讜讱 讛讜讗 讘讜讚讗讬 讜注诐 讻诇 讝讛 诪讬讬讞住讛 诇讞讻诪讬诐 讚讗诪专讜 专讘讜转讬谞讜 讝"诇 (拽讬讚讜砖讬谉 诇讘:) 专讘 砖诪讞诇 注诇 讻讘讜讚 讛转讜专讛 讻讘讜讚讜 诪讞讜诇. 讜诪拽砖讬 讜讻讬 讗讜专讬讬转讗 讚讬诇讬讛 讗讬讛讬? 讜诪转专抓 讗讬谉 讚讬诇讬讛 讛讬讗 讚讻转讬讘 讻执旨讬 讗执诐 讘职旨转讜止专址转 讛殖' 讞侄驻职爪讜止 讜旨讘职转讜止专指转讜止 讬侄讛职讙侄旨讛 讬讜止诪指诐 讜指诇指讬职诇指讛 (转讛诇讬诐 讗, 讘) 讚拽专讬 诇讛 '转讜专转讜' (注诇 驻讬 注讘讜讚讛 讝专讛 讬讟.) 讜诇讝讛 讗诪专 讞址诪职专指讗 诇职诪指专值讬讛旨 讛讜讗 讛拽讚讜砖 讘专讜讱 讛讜讗 讜职讟执讬讘讜旨转指讗 诇职砖讈址拽旨职讬值讛旨 讛专讘谞讬诐 砖诪砖拽讬诐 讛转讜专讛 诇转诇诪讬讚讬讛诐 讚谞讞砖讘 讻讗诇讜 诪砖诇讛诐 谞讜转谞讬诐 诇讛诐.
讜注诇 讚专讱 讛住讜讚 讬砖 诇讜诪专 专诪讝 诇住讜讚 讛讬讬谉 讛谞诪砖讱 诪谉 讛讘讬谞讛 砖讛讜讗 住讜讚 讬讬谉 讛诪砖讜诪专 讘注谞讘讬讜 砖谞诪砖讱 诇诪诇讻讜转 注诇 讬讚讬 讛转驻讗专转 讜讝讛讜 讞址诪职专指讗 诇职诪指专值讬讛旨 讛讘讬谞讛 讜职讟执讬讘讜旨转指讗 诇职砖讈址拽旨职讬值讛旨 讛讜讗 讛转驻讗专转 砖诪砖拽讛讜 诇诪诇讻讜转.



诪职讟址讬旨值讬诇 讜职讗指讝执讬诇 讚旨执拽职诇指讗 讘旨执讬砖讈指讗 讙旨址讘旨值讬 拽执讬谞指讗 讚旨职砖讉址专职讻值讬. 谞专讗讛 诇讬 讘住"讚 讚讛砖讟谉 诪讞讝专 注诇 诪拽讜诪讜转 砖注讜砖讬谉 砖诐 诪专讬讘讛 讜诪讞诇讜拽转 讜诪转讗讻住谉 砖诐.
讜诪讛 砖讗诪专 讗执讬 讚旨指诇执讬转 讚旨讜旨专指讗 讚旨指诇执讬谞指讗 讜职讗执讬 诇指讗 诇指讗 讚旨指诇执讬谞指讗 专诪讝 讗诐 讛讗讚诐 讬砖转祝 注爪诪讜 讘爪注专 爪讬讘讜专 讗讝 讛砖讻讬谞讛 讻讘讬讻讜诇 诪砖转转驻转 讘爪注专讜.
讜诪讛 砖讗诪专 讻旨址诇职讘旨指讗 讘旨职讻址驻职谞值讬讛旨 讙旨职诇指诇值讬 诪执讘职诇址注 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 砖讛拽诇讬驻讛 谞拽专讗转 爪止讗指讛 讘职旨诇执讬 诪指拽讜止诐 (讬砖注讬讛 讻讞, 讞) 砖诪砖诐 诪讝讜谞讛 讜讘讝讛 驻讬专砖讜 讛诪驻专砖讬诐 讝"诇 专诪讝 讛讻转讜讘 讜址讬职讘指专侄讱职 讛殖' 讗侄转 讘值旨讬转 讛址诪执旨爪职专执讬 讘执旨讙职诇址诇 讬讜止住值祝 (讘专讗砖讬转 诇讟, 讛) '讘讙诇诇' 诇砖讜谉 讙诇诇讬诐.
讜讝讛讜 砖讗讜诪专讬诐 讻旨址诇职讘旨指讗 讛拽诇讬驻讛 讘旨职讻址驻职谞值讬讛旨 讘讝诪谉 砖讗讬谉 注讜谞讜转 讘讚讜专 讻讚讬 砖转讜讻诇 诇讬谞拽 诪谉 讛讟讜讘 砖诇讛诐 讗讝 讙旨职诇指诇值讬 讛爪讜讗讛 讚讜拽讗 诪执讘职诇址注 讜讬诇讬祝 诇讛 诪讚讻转讬讘 (诪砖诇讬 讻讝, 讝)  讜职谞侄驻侄砖讈 专职注值讘指讛 讛讬讗 讛拽诇讬驻讛 讚讻转讬讘 讘讛讜 讜职讛址讻职旨诇指讘执讬诐 注址讝值旨讬 谞侄驻侄砖讈 诇止讗 讬指讚职注讜旨 砖指讉讘职注指讛 (讬砖注讬讛 谞讜, 讬讗) 砖爪讜注拽转 转诪讬讚 '讛址讘 讛址讘' 讜职诇止讗 转执砖职讉讘址旨注职谞指讛 讛值谞指旨讛 (诪砖诇讬 诇, 讟讜) 讻旨指诇 诪址专 砖讛讬讗 讛驻住讜诇转 讗爪诇讛 诪指转讜止拽 讻讬 诪讝讜谞讛 诪谉 讛驻住讜诇转.
讜诪讛 砖讗诪专 讘旨执讬专指讗 讚旨职砖讈指转执讬转 诪执讬谞值讬讛旨 诇指讗 转旨执砖讈职讚旨执讬 讘旨值讬讛旨 拽指诇指讗 谞专讗讛 诇讬 讘住"讚 专诪讝 诇驻讛 砖讘讜 转诇讜讬讬诐 讛转讜专讛 讜讛转驻诇讛 讜讘专讻讜转 讜讻诇 讚讘讜专 拽讚讜砖 砖讛讗讚诐 谞砖驻注 诪讛诐 讞讬讜转 讜诪讝讜谉 专讜讞谞讬 讜讙砖诪讬 讜讛讜讗 注砖讜讬 讻诪讜 讘讜专 讛讝讛专 讚诇讗 转专诪讬 讘讬讛 拽诇讗 诪讗讻诇讜转 讗住讜专讬诐 注诐 讚讘讜专讬诐 讗住讜专讬诐.
讜诪讛 砖讗诪专 讻旨址讚 讛植讜执讬谞指谉 讝讜旨讟职专值讬 诇职讙址讘职专值讬 讛址砖讈职转旨指讗 讚旨职拽址砖旨讈执讬砖讈职谞指讗 诇职讚址专职讚旨职拽值讬 谞专讗讛 诇讬 讘住"讚 讘讝诪谉 砖讛讗讚诐 注讜讚谞讜 拽讟谉 讘砖谞讬诐 讗诇 讬讟注讛讜 讬爪专讜 讛专注 诇讜诪专 注讜讚 讛讬讜诐 讙讚讜诇 讜注转讛 砖职讉诪址讞 讘指旨讞讜旨专 讘职旨讬址诇职讚讜旨转侄讬讱指 讜执讬讟执讬讘职讱指 诇执讘职旨讱指 讘执旨讬诪值讬 讘职讞讜旨专讜止转侄讱指 (拽讛诇转 讬讗, 讟) 讜讗讞专 砖转讙讚诇 讘砖谞讬诐 讗讝 转注砖讛 转砖讜讘讛 讜转注住讜拽 讘转讜专讛 讜诪爪讜转 诇转拽谉 讛注讘专 讗诇讗 讬讞砖讜讘 注爪诪讜 诇讙讚讜诇 讘砖谞讬诐 砖诇讗 谞砖讗专 诇讜 讝诪谉 诇转拽谉 讘讜. 讜讝讛讜 讻旨址讚 讛植讜执讬谞指谉 讝讜旨讟职专值讬 讛讬讬谞讜 讞讜砖讘讬谉 注爪诪讬谞讜 诇讙讘专讬 诇讗谞砖讬诐 讙讚讜诇讬诐 讘砖谞讬诐 讜职讛址砖讈职转旨指讗 讚旨职拽址砖旨讈执讬砖讈职谞指讗 讘讗诪转 专讜讗讬谉 注爪诪讬谞讜 讚址专职讚旨职拽值讬 砖注讚讬讬谉 诇讗 住讙诇谞讜 转讜专讛 讜诪爪讜转 讻讗讚诐 拽讟谉 讘砖谞讬诐 砖讗讬谉 讘讬讚 讻诇讜诐.
讜诪讛 砖讗诪专 讘旨指转址专 诪指专执讬 谞执讻职住值讬 爪执讬讘值讬 诪指砖讈讜旨讱职 专诪讝 讗讞专 讞讻诐 砖讛讜讗 住讬谞讬 砖讘拽讬 讘诪砖谞讬讜转 讜讘专讬讬转讜转 讜砖诪讜注讜转 转诇讱 诇诇诪讜讚 诪诪谞讜 讜讻诪讜 砖讗诪专讜 讘讙诪专讗 (讛讜专讬讜转 讬讚.) 砖诇讞讜 诪转诐 住讬谞讬 讜注讜拽专 讛专讬诐 住讬谞讬 注讚讬祝 讚讛讻诇 爪专讬讻讬谉 诇诪专讬 讞讟讬讬讗.
讜讛谞讛 专砖"讬 讝"诇 驻讬专砖 爪执讬讘值讬 '砖讜诪谉' 讜诇讬 讗谞讗 注讘讚讗 谞专讗讛 诇讬 讘住"讚 爪执讬讘值讬 讻谞祝 讛讘讙讚 讻讬 转专讙讜诐 讜职讛值讘执讬讗讜旨 讘指谞址讬执讱职 讘职旨讞止爪侄谉 (讬砖注讬讛 诪讟, 讻讘) '讜讬讬转讜谉 讬转 讘谞讬讱 讘爪讬讘讬谉' 讜讻讗谉 讗诪专 诇讜 爪执讬讘值讬 诪指砖讈讜旨讱职 专爪讜谞讜 诇讜诪专 转诪砖讬讱 讻谞祝 讘讙讚讬讱 诇拽讘诇 讛讟讜讘 诪谉 讘注诇 讛讟讜讘 讚砖注转讗 拽讬讬诪讗 讜讻诇 诪砖讗 讜诪转谉 砖转注砖讛 注诪讜 转转讘专讱 讜转爪诇讬讞 讘讜.





驻谞讬 讬讛讜砖注

讘驻专砖"讬 讘讚"讛 砖讬转讬谉 专讛讬讟讬 专讛讜讟 砖砖讬诐 讗讬砖 专爪讜 讜诇讗 讛讙讬注讜 讻讜' 注讻"诇. 讜诇讻讗讜专讛 讬砖 诇转诪讜讛 讚诪讗讬 专讘讜转讗 讬砖 讬讜转专 讗诐 砖砖讬诐 专爪讬谉 讗讞专讬讜 讜讗讬谞谉 诪讙讬注讬谉 讗讜转讜 诪诪讛 砖讬砖 讘讗' 砖专抓 讗讞专讬讜 讜讗讬谞讜 诪讙讬注讜 讜讛诇讗 讻"讗 专抓 诇驻讬 讚专讻讜 讜讗驻砖专 讚诪砖"讛 谞讚讞拽 讛专"专 诪砖讜诇诐 诇驻专砖 讘注谞讬谉 讗讞专 诪砖讜诐 讚诇讗 砖讬讬讱 讻讗谉 诇驻专砖 砖讬转讬谉 讻诪讜 讘讻诇 讚讜讻转讬 讚驻讬专讜砖讜 注谞讬谉 讙讜讝诪讗 诇爪讚 讛专讬讘讜讬 讜讻讗谉 诇讬讻讗 专讘讜转讗 讘爪讚 讛专讬讘讜讬 讜拽"诇:


讘讙诪' 讜注讘讚转诐 讝讛 拽"砖 讜转驻诇讛 讜讘专讱 讗转 诇讞诪讱 讻讜' 讜讻讜诇谉 驻转 砖诇 砖讞专讬转 讻讜'. 驻讬' 讚诪砖诪注 讚讗讞专 讝诪谉 拽"砖 讜转驻诇讛 砖诇 砖讞专讬转 砖讛讬讗 讘讛砖讻诪讛 诇讙诪专讬 讗讝 讛讘专讻讛 诪爪讜讬讛 讘住注讜讚讛 砖诇 诇讞诐 讜讗"诇 讚讗拽"砖 讜转驻诇讛 砖诇 注专讘讬转 拽讗讬 讚讗"讻 诇诪讛 讻转讘 诇讞诪讱 讚住注讜讚转 讛注专讘 讛讬讗 讘讘砖专 讻讚讻转讬讘 讘注专讘 讘砖专 诇讗讻讜诇 讜诇讞诐 讘讘讜拽专 诇砖讘讜注 讗注"讻 讚拽讗讬 讗砖诇 砖讞专讬转 讜拽"诇:


砖诐 诪谞讗 讛讗 诪诇转讗 讚讗诪专讬 讗讬谞砖讬 砖讬转讬谉 转讻诇讬 诪讟讬讗 诇讻讻讬 讻讜'  讜诇讗 讬讚注谞讗 诪讛 讞讬讚讜砖 讬砖 讘讝讛 讜谞专讗讛 讚注讬拽专 讛讞讬讚讜砖 讗驻讬' 讘诪讬 砖讗讜讻诇 诇砖讜讘注 谞驻砖讜 讜讗讬谞讜 诪讞讝讬专 诇诪诇讗讜转 讻专讬住讜 讗驻"讛 讛讜讬 住讻谞讛 讻砖专讜讗讛 讞讘讬专讜 讗讜讻诇 讜讛讜讗 讗讬谞讜 讗讜讻诇 讜注"讝 诪讬讬转讬 诪拽专讗 讚谞转谉 讛谞讘讬讗 讜爪讚讜拽 讛讻讛谉 砖讛讬讜 爪讚讬拽讬诐 讙诪讜专讬诐 讜讗讜讻诇讬诐 诇砖讜讘注 谞驻砖诐 讜注讜讚 砖讗驻讬' 讗诐 讛讬讛 讗讚讜谞讬讛 诪讝诪谞诐 诇住注讜讚讛 诇讗 讛讬讜 讛讜诇讻讬谉 讻讬讜谉 砖注爪转诐 诇讗 讛讬' 讗讞专讬讜 专拽 注诐 砖诇诪讛 讜讗驻"讛 讛讬讜 诪转拽谞讗讬谉 讻讬讜谉 砖专讗讜 砖专讬诐 专讘讬诐 讜谞讻讘讚讬诐 砖讛诇讻讜 诇住注讜讚讛 砖诐 讜讻谉 讬"诇 讘讗讘专讛诐 砖诇讜诇讬 砖谞转拽谞讗 讘讬爪讞拽 诇讗 讛讬讛 诪讞讝专 讻"讻 诇讬砖讗 讗砖讛 讻讬讜谉 砖讻讘专 拽讬讬诐 诪爪讜转 驻专讬讛 讜专讘讬讛 讜拽"诇:


转讜住驻讜转 讘讚"讛 讞诪专讗 诇诪专讗 讻讜' 讻讚讻转讬讘 讜讬住诪讜讱 讬讚讬讜 讻讜' 注讻"诇. 讜讛讗 讚诇讗 诪讬讬转讬 讛讻讗 讘讙诪' 诪讛讗讬 拽专讗 讙讜驻讗 注讬' 讘住驻专 拽讬拽讬讜谉 讚讬讜谞讛:


讘讙诪专讗 诪谞讗 讛讗 诪诇转讗 讚讗诪专讬 讗讬谞砖讬 讗讬 讚诇讬转 讚讜专讗 讚诇讬谞讗 讻讜'  讜讛讞讬讚讜砖 讘讝讛 讚讗驻讬诇讜 讘诪砖讗 讛谞讜讞 诇讗讞讚 砖讬讬讱 讝讛 讛诪砖诇 诪砖讜诐 诪讝诇讗 讚讘讬 转专讬 讜注"讝 诪讬讬转讬 砖驻讬专 诪拽专讗 讚讘专拽 砖诇讗 讛讬讛 砖讜诐 转讜注诇转 讘讛诇讬讻转 讚讘讜专讛 讚讗砖讛 讗讬谉 讚专讻讛 诇讻讘讜砖 讜注讜讚 砖讛诇讱 讘爪讬讜讬 讛拽讘"讛 讜讛讜讘讟讞 诇谞爪讞 讜讗驻"讛 诇讗 专爪讛 诇讬诇讱 讘诇注讚讛:





诪专讗讬转 讛注讬谉

讜讗谞讗 讗诪讬谞讗 诪讛讻讗 讜讟诪讗 讜讻讜'. 讚诇讗讜 讚讜拽讗 讘注谞讬讜转 讚讘讻诇 讚讘专 砖诇 爪注专 讝诪谞讬谉 讚讗转讬 转讜住驻转 爪注专 注诇 讛爪注专 讛拽讜讚诐 讜讗诪讟讜诇 讛讻讬谉 讬诇讬祝 诇讛 诪讚讻转讬讘 讟诪讗 讬拽专讗:


讗"诇 讚讻转讬讘 讜转讗诪专 讛讙专 砖驻讞转 砖专讬 讜转讗诪专 诪驻谞讬 砖专讬 讙讘讬专转讬. 讛诪驻专砖讬诐 驻讬专砖讜 讚专讱 爪讞讜转 讚讗诪专 诇讛 讛诪诇讗讱 讛讙专 砖驻讞转 砖专讬 讜讛砖讬讘讛 诪讬 讗转讛 拽专讗转 讗讜转讬 讛讙专 砖驻讞转 砖专讬 讛专讬 诪驻谞讬 讝讛 讘专讞转讬 砖讗谞讬 讙讘讬专讛 讜讗讬谞讬 注讜讚 砖驻讞转 砖专讬 砖讗谞讬 讗砖转 讗讘专讛诐. 讜诪驻谞讬 砖专讬 砖专讜爪讛 诇讛讬讜转 讙讘讬专转讬 讗谞讬 讘讜专讞转 讻讬 注转讛 讗讬谞讬 讘住讜讙 讝讛 注讻"讚 讜讗祝 讻驻讬 驻讬专讜砖 讝讛 诪讬讬转讬 专讗讬讛 讚讞讘专讱 拽专讬讬讱 讞诪专讗 讗讜讻驻讗 诇讙讘讱 诪讜砖 讚讗驻讬诇讜 砖讗诪专讛 讛讙专 讻诇 讝讛 讛诪诇讗讱 讞讝专 讜讗诪专 诇讛 砖讜讘讬 讗诇 讙讘讬专转讱 讜讛转注谞讬 转讞转 讬讚讬讛:


砖驻讬诇 讜讗讝讬诇 讘专 讗讜讜讝讗 讜讻讜' 讚讻转讬讘 讜讛讟讬讘 讛' 诇讗讚讜谞讬 讜讝讻专转 讗转 讗诪转讱. 讛讙诐 讚讬砖 诇讜诪专 讚讛讜爪专讻讛 讗讘讬讙讬诇 诇讜诪专 讻讱 诇讬砖讘 讚注转讜 讻讬 讛讜讗 讗诪专 讗诇讬讛 讛砖诪注讬 诇讬 讻诪砖讝"诇 讜诇讻谉 讗诪专讛 诇讜 砖讘讛转专 讬砖讗谞讛 讜注讜讚 讬砖 诇讚专讜砖 注诇 驻讬 诪"砖 专讘讬谞讜 讛讗专"讬 讝"诇 讘住讜讚 讗讘讬讙讬诇 讻诪讜 砖讻转讘转讬 讗谞讬 注谞讬 讘专讗砖 讚讜讚 专讬砖 驻专砖转 讜讬砖诇讞 注"砖 讘讗讜专讱 诪"诪 诪讬讬转讬 专讗讬讛 诪驻砖讟 讛讻转讜讘:





驻转讞 注讬谞讬诐

讞诪专讗 讚诪专讬讛 讟讬讘讜转讗 诇砖拽讬讬讛 讜讻讜' 讜住诪讻转 讜讻讜'. 注诪"砖 讛转讜住' 讜诪"砖 讘注谞讬讜转谞讜 讘住驻专 专讗砖 讚讜讚 住讜祝 驻专砖转 驻谞讞住 讘住"讚:


讘讬专讗 讚砖转讬转 诪讬谞讬讛 诪讬讗 诇讗 转砖讚讬 讘讬讛 拽诇讗. 诪爪讗转讬 讻转讜讘 讘砖诐 讛专讘 讛讞住讬讚 讛诪拽讜讘诇 讻诪讛专"专 讗讘专讛诐 讛诇讜讬 讘专讜讻讬诐 讝诇讛"讛 砖讛讬讛 讘讝诪谉 专讘讬谞讜 讛讗专"讬 讝爪"诇 砖驻讬专砖 讚专讱 专诪讝 讘讬专讗 砖讛讬讗 诪诇讻讜转 讛讬讗 讛讘讗专 砖诪诪谞讛 讗谞讜 讬讜谞拽讬诐 讜砖讜转讬诐 诇讗 转讞讟讗 讜转讙专讜诐 砖住"诪 讙讬诪讟专讬讗 拽诇"讗 讬转讗讞讝 讞"讜 讜讝"砖 诇讗 转砖讚讬 讘讛 拽诇"讗. 讜诇讻讱 讬住讚 讚讜讚 讛注"讛 诪讝诪讜专. 讛' 诇讗 讙讘讛 讜讻讜' 讘住讬诪谉 拽诇"讗 砖讛讜讗 讙讬诪讟专讬讗 注谞讜"讛 讻讬 讛注谞讬讜 注"讬 讛注谞讜讛 讚讘拽 讘讛' 讜诪讘讟诇 讛驻诇讜谞讬 讜讗讬谞讜 砖讜诇讟 讘讜. 讜讘住驻专 讘转 注讬谉 讜住"讗 讻转讘讜讛讜 诪砖诐 讛讗专"讬 讝爪"诇 讜诇讬转讗. 讜讘砖讬讟讛 诪拽讜讘爪转 讛讘讬讗 诪砖诐 诪讛专"讬 谉' 诪讬讙砖 诪讜住专 讙讚讜诇 讘讝讛 注讬讬谉 讘讜:


讻诇讘讗 讘讻驻谞讬讛 讙诇诇讬 诪讘诇注. 讛专讘 注讬讜谉 讬注拽讘 讻转讘 讚谞"诪 讘砖注转 讛专注讘 诪讜转专 诇讗讚诐 诇讗讻讜诇 讗驻讬诇讜 讚讘专 诪讗讜住 讜诇讬转 讘讬讛 讗讬住讜专 讚讘诇 转砖拽爪讜 注讻"诇 讜讗谞讬 讘注谞讬讬 讗讜诪专 讚讗讬 讗讬讻讗 驻拽讜讞 谞驻砖 讗驻讬诇讜 拽讚诇讬 讚讞讝讬专讬 讜讗讬 诇讬讻讗 驻拽讜讞 谞驻砖 讗讬讻讗 讗讬住讜专 讘诇 转砖拽爪讜 讜讗讚专讘讗 谞讬诪讗 讚讗砖诪讜注讬谞谉 讗讬驻讻讗 讚讜拽讗 讻诇讘讗 讘讻驻谞讬讛 讜讻讜' 讗讘诇 诇讗 讗讚诐 诪讬砖专讗诇 讚讗"讛 谞诪砖诇讜 讻讻诇讘讬谉 讻诪"砖 讘转拽讜谞讬谉. 讜讗住诪讻讬讛 讗拽专讗 谞驻砖 专注讘讛 讻诇 诪专 诪转讜拽 讜诇讗 诪讗讜住 讜诪讬谞讬讛 讚讻诇讘讗 谞讻住祝 谞讻住祝 注诇 讙诇诇"讬 讻住"祝:


拽专讬转 讞讘专讱 讜诇讗 注谞讱. 驻讬专砖"讬 诇讛讜讻讬讞讜 讜讛拽砖讛 讛专讘 注讬讜谉 讬注拽讘 讚讛讗诪专讜 讘注专讻讬谉 驻"讙 砖讬讞讝讜专 讜讬讜讻讬讞谞讜 砖谞讗诪专 转讜讻讬讞 诪"诪 讜驻专拽 讗诇讜 诪爪讬讗讜转 讗诪专讜 讗驻讬诇讜 拽' 驻注诪讬诐 注"砖 讜谞专讗讛 讚诇专砖"讬 讛讻讗 诪讬讬专讬 讘砖讬爪讗 讬"讞 转讜讻讞讛 注讚 拽诇诇讛 讗讜 谞讝讬驻讛 讗讜 讛讻讗讛 诇诪专 讻讚讗讬转 诇讬讛 讜诇诪讻"诇 讚讗讝讬 诪爪讜讛 砖诇讗 诇讛讜讻讬讞讜 讻诪"砖 住"驻 讛讘注"讬 诪拽专讗 讚讗诇 转讜讻讞 诇抓:


讛砖转讗 讚拽砖讬砖谞讗 讜讞讟讗讜 诇讚专讚拽讬. 讻诪讜 砖驻讬专砖 专砖"讬 讜讛拽砖讛 讛专讘 注讬讜谉 讬注拽讘 讚诇诪讗 诪砖"讛 拽讜讚诐 诪"转 砖转讜专转讜 讚讬诇讬讛 讬讻讜诇 诇诪讞讜诇 讻讚讗讬转讗 驻"讘 讚拽讬讚讜砖讬谉 诪砖讗"讻 诇讗讞专 诪转谉 转讜专讛 砖谞讬转谞讛 诇谞讜 讗讬谞讜 讬讻讜诇 诇诪讞讜诇 讜爪"注 注讻"诇 讜诇拽"诪 讚讜讚讗讬 转诪讬讚 谞拽专讗转 转讜专转 讛' 讜讗诪专讜 驻"拽 讚注"讝 讘转讞讬诇讛 谞拽专讗转 转讜专转 讛' 讜讘住讜祝 砖谞注砖讛 讙讘专讗 专讘讛 谞拽专讗转 转讜专转讜 讻诪"砖 讛诪驻专砖讬诐 讜注"砖 讘拽讚讜砖讬谉 讚祝 诇"讘 讘驻讬专砖"讬. 讜转讜 讚讗讞专 砖讛转驻诇诇 诪砖讛 专讘讬谞讜 注"讛 讗诐 讗讬谉 驻谞讬讱 讜讻讜' 讞讝专 讛讚讘专 诇讻诪讜转 砖讛讬讛. 讜转讬诪讛 注诇 转诪讬讛转讜:

